Ko je Šariću šef – Monitor\nJedan od italijanskih antimafijaških tužilaca Piero Graso, djelovao je zadovoljno kada se u utorak u Milanu pojavio pred novinarima. ,,Poslije dvogodišnje istrage o trgovini narkoticima, italijanske, srpske i slovenačke policije, uhapšeno je 79 lica u šest zemalja a glavna balkanska banda za trgovinu drogama je ‘zbrisana”, poručio je tužilac Graso na konferenciji za štampu. U Italiji je saošteno da je narko mreža naslijedila infrastrukturu duvanskog šverca, koji je između Crne Gore i Italije cvjetao devedesetih, što je bio predmet više postupaka i istraga. Za šefa duvanske mafijaške strukture, u istrazi tužioca Đuzepea Šelzija, bio je označen i premijer Milo Đukanović. Hapšenjima narko klana razbijene su dvije mreže švercera droge: jedna u sjevernoj Italiji, a druga u Srbiji i Sloveniji kroz koje su ilegalno prebacivane velike količine kokaina iz Južne Amerike za prodaju po Evropi. Kako je izjavio specijalni tužilac Srbije Miljko Radisavljević akciju hapšenja pokrenula je italijanska Direkcija za borbu protiv mafije. Riječ je o nastavku akcije Balkanski ratnik, a uhapšeni su uglavnom državljani Srbije, Crne Gore i Slovenije. „Na nalozima za hapšenje u Italiji su i imena devet osoba protiv kojih se vodi postupak u Srbiji. Među njima su i Darko Šarić i Goran Soković”, izjavio je Radisavljević. Tužilac Radisavljević, koji je u utorak sa kolegama u Milanu rukovodio nastavkom akcije Balkanski ratnik, izjavio je kako očekuje da će i Darko Šarić ubrzo biti uhapšen. Blic piše kako u srpskoj policiji vjeruju da se Darko Šarić i Goran Soković i dalje kriju u Crnoj Gori. Specijalno tužilaštvo Srbije za organizovani kriminal podiglo je optužnicu protiv Darka Šarića (40) i još 19 osoba zbog krijumčarenja 2.174 kilograma kokaina iz Južne Amerike oktobra prošle godine, kao i za švercovanje 235 kilograma kokaina kroz Italiju, januara 2009. godine. Za potonju zapljenu u Tireniji, u blizini Pize, vodi se postupak i u Italiji.Tužilac kaže da je Italija izdala naloge za hapšenje 108 osoba zbog povezanosti sa švercom droge. Na osnovu tog naloga, u Pljevljima je u ponedjeljak uveče uhapšen i Duško Šarić, brat Darka Šarića. Protiv Duška Šarića se u Srbiji ne vodi krivični postupak. U Srbiji su uhapšeni Zlatko Đorđević iz Beograda i Kragujevčani Božidar Kapetanović, Goran Živanović i Gordana Milivojević-Rakić. Policija Crne Gore potvrdila je da su uhapšeni Duško Šarić, kao i dvojica srpskih državljana, Vitomir Bajić i Srpko Klisura iz Priboja, na osnovu potjernice Interpola u Rimu. Šariću, koji je državljanin Crne Gore, sudija za istragu Višeg suda u Bijelom Polju Dragan Vojinović je odredio jednomjesečni pritvor. U potrazi za ljudima koje traži Interpol, obavljen je pretres više objekata, među kojima i diskoteke Top Hil i hotela Maks Prestiž u Budvi. Advokat mlađeg Šarića je saopštio i da postupak protiv njegovog klijenta nema veze sa optužnicom koja je podignuta protiv starijeg Šarića za šverc dvije tone kokaina iz Južne Amerike u Evropu, već da se radi o sumnjičenju za šverc drugih narkotika. Hapšenja su uslijedila poslije sastanka direktora crnogorske i italijanske policije Veselina Veljovića i Antonija Manganelija. U prethodnom periodu, saradnja dvije policije je realizovana i u okviru akcije Šah mat i hapšenja Duška Mićunovića, koji je potom izručen Italiji, i privođenja Saše Subačeva, kao i kroz akciju Adrijatik i zapljenu 200 kilograma kokaina i lociranje i hapšenje Radovana Jelušića u akciji Pink Panter. U srijedu je istražni sudija Višeg suda u Podgorici Radomir Ivanović odredio ekstradicioni pritvor srpskim državljanima Bajiću i Klisuri koje italijanski pravosudni organi potražuju zbog sumnje da su umiješani u trgovinu drogom. Bajić pored državljanstva Srbije ima i pasoš Bosne i Hercegovine. Izvor beogradskog tabloida Alo iz srpske policije je kazao da je Bajić bio pripadnik ,,crvenih beretki”, čiji je komandant Milorad Ulemek Legija. Prema nezvaničnim informacijama, Bajić i Klisura su ranije obezbjeđivali Darka Šarića. U Beogradu se očekuje da će biti izručeni Srbiji. Vođe međunarodne mreže djelovale su iz Srbije i Slovenije i, kako je istraga utvrdila, preko ćelija u Italiji, u drugim evropskim zemljama i nekim državama Južne Amerike, podsticali su, između 2007. i 2009. godine, nabavku i prodaju ogromnih količina kokaina. U paralelnoj akciji, uhapšeni su članovi kriminalnih grupa iz Milana, Torina, Đenove i Koma, javlja agencija Ansa. Tužilac Radisavljević se osvrnuo i na akciju italijanske policije u ponedjeljak kada je zaplijenila tonu čistog kokaina, vrijednu blizu 250 miliona eura, iz kontejnera za transport u kome je bila poljoprivredna oprema iz Brazila. „Ova zaplena nije povezana sa akcijom hapšenja i za sada ne može da se poveže sa aktivnostima klana Darka Šarića. Ipak, ne mogu da isključim postojanje veze, jer istraga tek treba da rasvetli te detalje”, objasnio je Radisavljević. Policija je u kalabrijskoj l u c i Đ o j a Tauro otkrila drogu na osnovu dojave britanskih zvaničnika koji se bave organizovanim kriminalom. U saopštenju karabinjera iz Rima se navodi da je riječ o najvećoj takvoj zapljeni u Italiji u proteklih 15 godina. Klan Darka Šarića u poslu s kokainom uspio je da sa narkotržišta istisne i najmoćniju kalabrijsku mafijašku organizaciju Ndragetu. Na to ukazuju podaci na osnovu kojih je u Italiji pokrenut nastavak Balkanskog ratnika u kojoj je ove sedmice uhapšeno više od 80 osoba po nalogu italijanske Direkcije za borbu protiv mafije. „ Ndrageta je cijelo tržište Italije snabdijevala kokainom, sve do dolaska grupe koju je kontrolisao Darko Šarić. Za dvije godine, 2008. i 2009, Šarić je uspio da, boljim kvalitetom i nižom cijenom, istisne Ndragetu iz posla i preuzme italijansko narkotržište”, kazao je za Blic izvor blizak istrazi. Darko Šarić je za krijumčarenje i prodaju kokaina organizovao dvije pod-grupe, kojima su na terenu upravljali njegovi najbliži saradnici, Goran Soković i Željko Vujanović. Vujanović je uhapšen u Kragujevcu u oktobru 2009, u okviru akcije Balkanski ratnik i sada se nalazi pred sudom u Beogradu. „Cio posao je bio organizovan na dvije narko-ćelije. Jedna je djelovala u Južnoj Americi, sa zadatkom da kupuje kokain, a zatim robu skladišti i čuva u posebnim štekovima u Brazilu, Urugvaju i Argentini. Zadatak ove grupe, u kojoj je djelovalo skoro dvjesta osoba, bila je i organizacija prebacivanja kokaina brodovima do luka u Evropi, pogotovo na italijanskoj strani Jadrana. Tu je na scenu stupala druga grupa klana, čiji je zadatak bio da preuzme kokain, organizuje njegovu prodaju na teritoriji čitave Italije, ali i da određenu količinu prebaci u ostale zemlje Zapadne Evrope, u kojima je Šarić, takođe, imao uigrane igrače”, zaključio je izvor Blica. Dok se u svijetu stvara prava obavještajno-policijska mreža koja sklapa obruč oko ovog klana, postavlja se suštinsko pitanje – ko je stvarni rukovodilac ovih operacija i kako je mogla nastati tako moćna organizacija. Prema brojnim špekulacijama centar klana je u Crnoj Gori, u kojoj štite glavne osumnjičene Darka Šarića i Gorana Sokovića. Početkom ovog mjeseca Blic je prenio da se trojica crnogorskih državljana -Goran Soković, Draško Vuković i Dejan Šekularac za kojima je Srbija raspisala Interpolove potjernice, kriju na sjeveru Crne Gore. Odmah nakon sporazuma Srbije i Crne Gore o izručenju građana optuženih za najteža krivična djela, uhapšen je Boris Laban, koji je takođe osumnjičen da je saradnik narko-bosa Darka Šarića. Laban je uhapšen u Beranama, a rješenje o pritvoru uručeno mu je 40 minuta pošto su u Beogradu srpska ministarka pravde Snežana Malović i ambasador Crne Gore u Beogradu Igor Jovović potpisali sporazum o međusobnom izručenju osumnjičenih osoba. Šekularca i Sokovića crnogorska policija već je hapsila u februaru, ali ih je Državno tužilaštvo, kako je tada navelo, oslobodilo zbog nedostatka dokaza. Soković je drugoptuženi, odmah iza Darka Šarića, na srpskoj optužnici. Pretpostavlja se da je i on jedan od ljudi koji mnogo zna o operacijama i unutrašnjoj strukturi ove moćne narko grupe. On i prvooptuženi Šarić, mogli bi otkriti detalje ko je u pozadini cijelog posla i kakva je logistika i infrastruktura narko operacija. Možda ih upravo stoga neko moćan u Crnoj Gori skriva.\nAkcija i detalji\n300 agenata je učestvovalo u akciji hapšenja\n108 naloga za hapšenje\n76 osoba uhapšeno u Italiji\n22 osobe uhapšene u Srbiji, Sloveniji, Crnoj Gori, Švajcarskoj i Mađarskoj\n78 odsto do 90 odsto čistoće je bio kokain koji je krijumčaren\n2 godine trajala istraga\n2 italijanska tužioca vodila akcije\n1 tužilac iz Srbije\n7 gradova u Italiji su korišćeni u skrivanju


Vučić: Ako Tramp ne popije šljivovicu, popićemo je zajedno u Beogradu - Sputnjik Srbija\n11:27 26.09.2020 (osveženo 13:20 26.09.2020) Preuzmite kraći link\nAko Tramp ne popije ovu vašu šljivovicu, popićemo je zajedno kada dođe u Beograd, našalio se danas predsednik Srbije Aleksandar Vučić sa meštanima Pranjana, koji su i njemu i američkom predsedniku, posredstvom ambasadora SAD Entonija Godfrija, poklonili po flašu šljivovice, kojom su, kažu, lečili i savezničke pilote.\nVučić je, na Galovića polju u Pranjanima, na obeležavanju 76. godina od Misije Halijard, rekao da je uveren da će Tramp posetiti Srbiju i da će imati priliku da proba najbolju "šiljovicu prepečenicu".\nVučić je posebno zahvalio američkim prijateljima na poruci da smo zajedno jači i na tome što se, zahvaljujući Trampu i ambasadoru Godfriju, za samo godinu dana višestruko uvećala popularnost SAD, nekada izuzetno nepopularne zemlje i nacije, jer su hteli da pokažu poštovanje prema Srbiji i jer žele drugačiji odnos prema Srbiji, preneo je Tanjug.\nVučić je izjavio da neće biti ekspertske runde dijaloga Beograda i Prištine, zakazane za 28. septembar u Briselu, jer je neko iz pregovaračkog tima u Briselu oboleo od korone, ali i naglasio da je srpska delegacija uvek spremna za razgovor.\n"Neko od saradnika, od ljudi iz okruženja šefova pregovaračkog tima u Briselu oboleo je od korone, tako da će verovatno svi u karantin. Mislim da je to razlog, tako da, verovatno, neće biti ničega", rekao je Vučić novinarima u Pranjanima, upitan da li će biti razgovora na tehničkom nivou, preneo je Tanjug.\nVučić je rekao da se, međutim, nikad ne zna, kao i da je sprska delegacija uvek spremna.\nVučić je rekao da je Srbija spremna za razgovore sa Prištinom, za teška rešenja, ali i dodao da je za „tango potrebno dvoje“.\nVučić je kazao da je Srbija bila i ostala spremna za razgovore bez obzira što neki drugi to nisu.\n„Za razliku od njih, ne mogu da se igram igara okrivljavanja. Nešto mora da se promeni u društvu u Prištini, da razumeju da samo kompromisno rešenje jeste rešenje i da se neće dogoditi da neko uzme čekić i lupi mene u glavu ili Srbiju, pa će onda Srbija da prizna nezavisnost“, rekao je on.


Izvor: NoviMagazin.rs, 13.Sep.2017, 18:46\nPortparol predsednika Vladimira Putina, Dmitrij Peskov rekao je danas novinarima da je >> Pročitaj celu vest na sajtu NoviMagazin.rs << pritisak na bioskope nedopustiv i osudio je "neprijatnu formu" koju je primila rasprava o tom filmu.\nFilm koji još nije izašao u bioskope podstakao je oštru kritiku tvrdokornih nacionalista i nekih pravoslavnih vernika u Rusiji. Mada većina ljudi prihvata da je postojala ta ljubavna veza, smatraju da je iskrivljeno opisana u filmu i prikazana na vulgaran način.\nNajveća ruska distributerska grupa saopštila je juče da je "iz bezbednosnih razloga" odbila da prihvati prikazivanje tog kontroverznog filma, koji je izazvao gnev tradicionalnih pravoslavaca.\nMinistar Medinski je u odvojenim komentarima za TAŠ danas rekao da nema ničeg uvredljivog u tom filmu ni za sećanje na Nikolaja Drugog niti za istoriju ruske monarhije. On je pozvao Ruse da poštuju zakon, zdrav razum i da imaju poštovanje jedni prema drugima, i zatražio od bezbednosnih službi da zaštite bioskope i gledaoce.\nFilm "Matilda" treba da izađe u ruskim bioskopima 26. oktobra.\nPogledaj vesti o: Twiter, Vladimir Putin\nBeta: Rusija nastoji da smiri tenzije oko spornog filma o carevoj ljubavnoj aferi


Kuoči: Kfor je bio spreman da interveniše - European Western Balkans\n“Bili smo na licu mesta i spremni da intervenišemo. Mislim da je bila mudra odluka vašeg predsednika da zadrži situaciju mirnom, da se izbegnu bilo kakvi sukobi”, rekao je Kuoči za TV Prva.\n“Da smo intervenisali situacija bi bila drugačija i možda bi poseta imala drugačiji ishod. Ovako poseta je bila uspešna i bila je mirna na ostatku teritorije. To je osnovni razlog zašto nismo intervenisali”, pojasnio je on.\n“Mislim da niko nije bio u opasnosti niti se tako osećao, posebno ne predsednik Srbije. Demonstracija može da bude u svakoj zemlji, ali to ne znači da protesti ugrožavaju nečiju bezbednost”, rekao je Kuoči.\nUpitan da li je je Rezolucija 1244 i dalje “Biblija za njih”, on je odgovorio potvrdno.\n“To je jedina Biblija koju imamo, druge nemamo, to je obavezujuće za nas jer smo prisutni na Kosovu”, rekao je Kuoči.\nZa dijalog Beograda i Prištine kaže da je “glavno sredstvo koje imaju obe strane”.\n“Šta god trebalo da se desi, dijalog u Briselu jedno je od sredstava uz pomoć koga može da se dođe do dogovora. Mislim da bi svako mirno rešenje bilo dobrodošlo za sve. Po mom skromnom mišljenju, svi moraju da rade na postizanju tog mirnog rešenja”, rekao je Kuoči.\nZa sve one koji žive na Kosovu, dodaje, “najvažnije je da imaju krajnji i stabilan mir koji će dovesti do normalizacije odnosa, a sve sa ciljem da narod ima najbolje rešenje za svoju budućnost i prosperitet.\n“Granice su važne, ali ako je glavni cilj da se uđe u EU granice će vrlo brzo izgubiti na značaju. Sve je potrebno pokušati radi postizanja dogovora i omogućiti građanima da žive na miran način”, rekao je Kuoči ističuhi i da su i izjave predsednika Srbije Aleksandra Vučića bile u tom tonu.\nAleksandar VučićKFORKosovoSalvatore Kuoči


Dr Miša Đurković: Srbi u Austriji - Naši u svetu\nDr Miša Đurković: Srbi u Austriji\nObjavljeno 30/10/19 u 09:30\nDr Miša Đurković, naučni savetnik Instituta za evropske studije u Beogradu, objavio je kolumnu u “Politici” pod naslovom “Srbi u Austriji”, koju prenosimo.\n“Ove jeseni zbog velikog broja konferencija, često sam u inostranstvu. No između ovih međunarodnih aktivnosti, došao je jedan veoma lep poziv od srpske zajednice u Austriji da ih posetim i napravim promocije nedavno objavljene knjige „Rat za porodicu u Srbiji”. Nakon par meseci priprema ova poseta je konačno realizovana prošle nedelje.\nInicijator ove male turneje bilo je srpsko društvo „Prosvjeta” iz Beča na čijem čelu je gospodin Srđan Mijalković. U petak 18. oktobra, nakon večernje službe, vodili smo lep i dug razgovor u parohijskom domu, pred pedesetak gostiju. Priča se naravno doticala i problema imigracije, depopulacije Srbije i Republike Srpske, kao i borbe da se sačuva i održi identitet našeg naroda, kako u domovini, tako i u regionu i rasejanju. Narednog dana otputovao sam za Inzbruk gde su mi domaćini bili momci iz organizacije SPOJI. Prvi put sam bio u ovom predivnom olimpijskom gradiću koji ima izvanredan geografski položaj. Sunčan jesenji dan, susret alpske i mediteranske klime i ljubazni domaćini omogućili su istinsko uživanje. Između ostalog, posetio sam i grob Diane Budisavljević i njenu rodnu kuću u centru grada. Uveče je organizovano predavanje u velelepnom zdanju u centru, nekadašnjem katoličkom manastiru koji je odnedavno dodeljen našoj crkvi.\nPoslednja etapa turneje bio je Linc. Posle nedeljne liturgije u Crkvi Svetog Save, gde postoji i škola veronauke i srpskog jezika, okupili smo se u parohijskom domu i razgovarali o pitanjima porodične politike i porodičnog zakonodavstva. Ovde je srpska zajednica veoma organizovana i preduzetna. Prota Dragan Mićić predstavlja stabilan centar oko kojeg se narod okuplja i organizuje. Upravo tog dana objavili su vest da je kupljen dobar komad zemlje pored crkve, a ubrzano se privodi kraju izgradnja kapele u ozloglašenom logoru Mautahauzen, na dvadeset kilometara od grada. Slabo je poznato da su Srbi ovde u velikom broju stradali i u Prvom, a ne samo u Drugom svetskom ratu. Veoma aktivan je i moj prijatelj Željko Malešević, koji je odbornik FPO u gradu, ali i značajan šraf pokrajinske administracije.\nDok sam ja njih upoznavao sa brojnim demografskim, zakonskim i vrednosnim problemima koje imamo u Srbiji i sa sporovima oko toga u kom pravcu usmeravati porodično zakonodavstvo i politiku, oni su meni pričali o ne tako malim problemima sa kojima se suočavaju. Neki su u vezi sa ne baš blagonaklonim odnos države Austrije prema njihovim potrebama, a drugi sa izostankom aktivnosti naše države.\nNezvanično u Austriji ima oko 450 000 Srba u veoma različitom statusu. Austrija ima restriktivnu politiku državljanstva pa ne dozvoljava dvojno. Otud naši ljudi koji žele da dobiju ili sačuvaju austrijsko državljanstvo moraju da se za sebe i svoju decu odreknu državljanstva Srbije ili BiH. Čuvena administracija Austrije, koja verovatno ima tačne podatke za svako drvo u zemlji, na pitanje koliko ima Srba u Beču, odgovara „između 200 i 300 hiljada”. Da je ova populacija politički organizovana imala bi ozbiljnu snagu u lokalnom i pokrajinskom parlamentu. Ovako ne uspeva da se izbori za bog zna šta. Srbi u Austriji ne mogu da uče svoj jezik već moraju zajedno sa Hrvatima i Bošnjacima da uče neku mešavinu koja se zove CBS, naravno na latinici. Učenje srpskog jezika i ćirilice moguće je samo u alternativnim sistemima, oko crkava i udruženja.\nIako je veronauka dozvoljena, roditeljima se na startu školovanja poturaju papiri kojima prihvataju da se odreknu tog prava. I kad se deca prijave za to u školi, predavači su često Grci i Rumuni pa deca slabo šta mogu da čuju o svojoj crkvi, Svetom Savi i srpskim svetiteljima. Opšti je utisak da suprotno međunarodnim normama, ustavu i zakonima, država Austrija na razne načine nastoji da što više naših ljudi i posebno dece asimiluje.\nS druge strane, ni naša država ne pokazuje da ima bilo kakvu ozbiljnu, osmišljenu i kontinuiranu strategiju za rad sa ovim ljudima ili za nastup prema austrijskoj administraciji. Svi znaju da je nekadašnje ministarstvo za dijasporu svedeno na nivo nekakve uprave, koja već godinama nema direktora. To šalje vrlo lošu poruku o tome koliko je Srbiji stalo do dijaspore. Zahvaljujući internetu, satelitima i jeftinim letovima, danas je mnogo lakše da deca očuvaju osnovu identiteta, pa to treba koristiti. Recimo, sretao sam mlade ljude koji su već treća generacija tamo, ali koji odlično govore srpski i prate sve što se dešava u zemlji. Po pravilu su bar određeni period školovanja proveli u Srbiji. Dakle država Srbija bi mogla da pokrene program za popularisanje i subvencionisanje takve politike kojom bi našu decu iz dijaspore dovodila bilo na mrežu letnjih škola jezika ili na jednogodišnje školovanje u mesto porekla.\nU međuvremenu, crkve kao i uvek u teškim vremenima ostaju glavne tačke sabiranja, međusobnog pomaganja i čuvanja identiteta.\nAustrijaMiša ĐurkovićPredavanjeSrbi u Austriji\n“Zaledio sam se”: Krenuo na hemioterapiju i kupio srećku, a onda se dogodilo nešto neverovatno


Hopman kup 2015\n– December 28, 2014Posted in: ATP/WTA\nDvadesetsedmo izdanje Hopman kupa otvoriće novu tenisu sezonu. Takmičenje timova u novoj 2015. godini odrzaće se od 04-10 januara u australijskom Pertu na tvrdoj podlozi. Nazalost, Srbija neće učestvovati ove sezone. Titulu brani Francuska koja je prošle sezone u finalu sa 2-1 savladala Poljsku.\nU grupi A takmiče se selekcije Kanade (Eženi Bušar i Vašek Pospišil), Češke republike (Lucija Šafaržova i Adam Pavlasek), Italije (Flavija Peneta i Fabio Fonjini) i SAD (Serena Vilijams i Džon Izner).\nGrupu B predvodi domaćin, selekcija Australije (Nik Kirios i Kejsi Delakva). Tu su još Britanci (Endi Mari i Heder Votson), branioci titule Francuzi (Alize Korne i Benoa Per), kao i prošlogodišnji finalisti Poljaci (Agnješka Radvanjska i Ježi Janovič).\nIz grupa se najbolje plasirani timovi plasiraju u finale.


EUFOR do daljnjeg ostaje u Bosni i Hercegovini - Radio Bet\nEUFOR do daljnjeg ostaje u Bosni i Hercegovini\nUrednik | 15. Oktobra 2018.\nVijeće Europe potvrdilo je dalje prisustvo Operacije EUFOR Althea u Bosni i Hercegovini, te je usvojilo nekoliko zaključaka od kojih je prvi kako ponovo “ističu svoju nedvosmislenu predanost evropskoj perspektivi BiH kao jedinstvene, cjelovite i suverene zemlje”.\n“Nakon izbora 7. oktobra i podsjećajući na Zaključke iz juna 2018. godine, Vijeće očekuje da će se svi lideri konstruktivno angažirati na formiranju vlasti na svim razinama, u interesu svih građana. Vijeće podsjeća da očekuje da vlasti u BiH daju prioritet nastavku reformi potrebnih za napredovanje na evropskom putu, osiguravajući potpunu i učinkovitu provedbu Reformske agende.\nVijeće očekuje predstavljanje narednog strateškog pregleda 2019. godine kao osnova za diskusiju sa zemljama članicama o zadacima i mogućnostima EUFOR-a za budućnost Operacije, imajući u vidu i potrebu za podrškom napretku Bosne i Hercegovine u procesu evropskih integracija i uzimajući u obzir sigurnosnu situaciju na terenu. (…) EU istovremeno nastavlja poticati vlasti BiH, uz podršku međunarodne zajednice, da ubrza svoje napore u zbrinjavanju viškova municije, naoružanja i eksplozivnih sredstava, kao i deminiranja i ostalih neriješenih pitanja“, navodi se u zaključcima Vijeća.


Protesti protiv Zakona o državljnstvu koji je označen antiislamskim (Foto: REUTERS/Anushree Fadnavis)\nNJU DELHI/INDIJA —\nDevet osoba izgubilo je život u sukobima demonstranata i policije u severnoj Indiji – čime je ukupan broj žrtava protesta, čiji je povod novi Zakon o državljanstvu, porastao na ukupno dvadeset troje ljudi.\nPravin Kumar, policijski portparol indijske države Utar Pradeš u kojoj je povećan broj mrtvih, izjavio je da su žrtve mahom mlade osobe koje su smrtne povrede zadobile od metaka, objavila je agencija Asošijeted pres.\n„To, međutim, nema nikakve veze sa policijom koja u interevenciji koristi isključivo suzavac“, rekao je Pradeš.\nProteste, u kojima su privedene stotine ljudi,, iniciralo je nezadovoljsto građana predlogom novog zakona za koji tvrde da diskriminiše indijske građane islamske veroiposvesti.\nDesetine vozila su zapaljena u protestima koji se održavaju u gradovima na severu Indije: Rampuru, Sambhalu, Muzafarnagaru i drugim mestima. ,\nProtivljenje zakonu preraslo je u najveće proteste protiv vladavine indijskog premijera Narendre Modija – od kada je preuzeo funkciju predsednika vlade 2014. godine.\nZakon omogućava Hindusima, hrišćanima i drugim verskim manjinama, čiji pripadnici nelegalno borave u Indiji, da dobiju državljanstvo te zemlje ukoliko dokažu da su zbog svoje veroispovesti progonjeni u susednim državama u kojima je većinsko islamsko stanovništvo – Bangladešu, Pakistanu i Avganistanu. To zakonsko rešenje ne primenjuje se na građane islamske veroispovesti.\nKritičari zakon označavaju kao grubo kršenje indijskog sekularnog Ustava i označavaju ga kao poslednji u nizu poteza kojim vlasti pokušavaju da marginalizuju dvesta miliona građana Indije islamske veroispovesti. Premijer Modi međutim, zakon koji označavaju spornim, tumači kao gest humanosti.\nProtesti se održavaju nedugo nakon što je himalajskom području Kašmir oduzet poluautonomni status koji je uživao. Status Kašmira promenjen je iz državne u saveznu teritoriju.\nIstovremeno, demonstracije prate i proces koji se vodi u indijskoj državi Asam protiv navodnih ilegalnih imigrinata. Naime, nakon poslednjeg popisa stanovništva sredinom 2018. godine skoro dva miliona ljudi, hinduista i muslimana, izbrisano je sa zvanične liste građana.\nOd njih se traži da dokažu svoje državljanstvo ili će u suprotnom biti proglašeni strancima.\nIndija gradi pritvorni centar za nekoliko desetina hiljada ljudi za koje se očekuje da će sudovi utvrditi da se u Indiji nalaze ilegalno.


Grad za izgubljene sporove rebalansom izdvojio skoro 4 miliona € | InfoKG - Gradski portal - Kragujevac - Najnovije vesti\nGrad za izgubljene sporove rebalansom izdvojio skoro 4 miliona €\n11:50 | Petak, 05 11 2021\nOdbonici Skupštine grada na današnjoj sednici usvojili su drugi ovogodišnji rebalans budžeta za 2021., između ostalog, zbog nepredviđenih troškova, odnosno jer je grad izgubio spor od Jubrokera. Zbog toga je pozicija u budžetu od 300 miliona opredeljenih za izgubljene sudske sporove povećana na 420 miliona dinara. Deo opozicije je opleo po vladajućoj većini da se pravi razlog za rebalans krije i iza drugih povećanja sredstava za plate, subvencije…\nSednica Skupštine grada na kojoj je najznačajnija tačka drugi ovogodišnji rebalans budžeta za 2021., krenula je rasrpavom. Iako je vladajuća većina obrazložila da se rebalans usvaja, između ostalog, zbog toga što je grad izgubio spor od Jubrokera.\n“U proteklih devet meseci prihodi su se ostvarili u planiranoj dinamici i razlog za rebalans nije u teškoj finansiskoj situaciji. Nemamo problem likvidnosti, prilivi su nam izjednačeni rashodima i na vreme ispunjavamo sve obaveze. Razlozi za rebalnas su na strani rashoda, pa cifru od 300 miliona za izgubljene sudske sporove, planiranih ovogodišnjim budžetom, moramo da uvećamo za 120 miliona i ona će iznosti 420 miliona dinara“, obrazložio je član Gradskog veća za finansije Nenad Stanišić.\nNa ovo su se nadovezali odbornici Zajedno za Šumadiju koji smatraju da postoji još razloga zbog kojih se usvaja rebalans.\nŠef Odborničke grupe ZZŠ Veroljub Stevanović kaže da se rebalans usvaja i zbog uvećanja subvencija za 100 miliona, plata za 48 miliona, korišćenja roba i usluga za 65 miliona… Napominje i da se stavka koja se odnosi na izgubljene sudske sporove ne uvećava za 120 nego za 98 miliona.\nNa to se nadovezao i njego stranački kolega, odbornik Ivica Samailović koji tvrdi da Kragujevac tone i da nema kapitalnih investicija iz gradskog budžeta, posebno onih koje se odnose na sela.\n“Sedam godina pričate o novcu za bunare, a jedan jedini niste uradili”, rekao je Samailović.\nDodao je da gradska vlast čeka izbore da bi podnela krivične prijave protiv odgovorih zbog problema sa rekonstrukcijom Gradske tržnice, da bi posle pričala kako se bori protiv kriminala.\nSve u svemu, smenjivali su se odbornici vlasti i opozicije za govornicom i optuživali jedni druge, a na kraju je glasovima većine odbornika usvojen drugi rebalans budžeta za 2021.\nStevanović: Zbog rebalansa neko mora iza rešetaka 10:00


U 38. nedelji trudnoće je otišla na ultrazvuk: Čim je lekar video sliku, predložio je carki rez - ODBILA JE i usledio je OVAJ SNIMAK o kome bruji internet\nAutor Sonja Milekic\t On Feb 1, 2018 802 0\nČim je saznala da očekuje drugo dete, ova mama rešila je da će se poroditi prirodnim putem – po svaku cenu.\nVanesa i Nik iz Teksasa jedva su čekali susret sa svojim sinom. Međutim, ultrazvuk u 38. nedelji pokazao je da je beba okrenuta naopačke, odnosno, umesto da joj je glava okrenuta ka vaginalnom kanalu, njoj su tu bile okrenute noge i zadnjica.\nInače, prirodan tok stvari u trudnoći je takav da se beba samostalno namešta u položaj za porođaj negde između 32. i 36. nedelje trudnoće. Vanesina beba to nije uradila, i lekari su zbog toga predložili da se porođaj izvede carskim rezom.\nIpak, Vanesa nije želela ni da razmotri tu opciju. Želela je prirodan porođaj po svaku cenu.\nTada su lekari na njoj izveli eksternu cefaličku verziju, postupak u kome se beba ručno okreće u pravilan položaj za porođaj. Ovaj postupak se može izvesti u 37- nedelji trudnoće, a izvodi ga lekar dok istovremeno na ultrazvuku posmatra šta se dešava.\nOvaj postupak je vrlo bolan za trudnice, ali Vanesa kaže da se nimalo ne kaje. Naprotiv, ona je podelila snimak celog postupka na svom Fejsbuku uz komentar da snimak deli uprkos tome što je uznemirujuć, jer želi da poruči mamama da uvek ima načina i da carski rez ne mora da bude jedino rešenje.\nI dok su joj se neke majke zahvalile na podeljenom snimku, ali i informaciji, drugi poručuju da je trebalo da ga “zadrži za sebe” jer je snimak “brutalan” i “uznemirujuć”.\nKada su videli ovaj prizor na ultrazvuku, i majka i ginekolog su se iznenadili\nSonja Milekic 5305 posts 0 comments\nMama je počela da paniči kada joj je mleko postalo roze boje: A onda je otkrila FASCINANTAN razlog za to!\nOVO JE PRIČA O JEDNOJ MAJCI O NJENOM HEROJU\nKutak za mame408\nEvo 15 svakodnevnih strategija koje će GARANTOVANO…\nEVO Kako mobilni telefon utiče na pisanje domaćih…


SDS radi u interesu stranih centara moći – mojKontakt portal – Radio Televizija Kontakt\nSDS radi u interesu stranih centara moći\nKalabić je naglasio da je jedno suprotstavljanje vladajućoj političkoj partiji, a drugo rušilački nastup na institucije Republike Srpske u interesu stranih centara moći, što je tragično i žalosno.\n“SDS tvrdi da, navodno, želi sa SNSD-om da brani institucije Republike Srpske u Sarajevu, a šta će braniti ako ih u Banjaluci ruši?”, upitao je Kalabić, koji je i šef Kluba poslanika SNSD-a u Predstavničkom domu Parlamentarne skupštine BiH.\nIstičući da nema ništa protiv i da pozdravlja bilo čije opoziciono djelovanje, jer je ono demokratsko, Kalabić naglašava da će “rušilačko djelovanje, upereno protiv institucija Republike Srpske i u interesu zlobnih međunarodnih centara moći, sigurno naići na otpor najvećeg dijela političke javnosti i građana Srpske”.\n“Podsjetio bih na priču opozicije kad su bili studentski protesti. Pitanje je zašto su ti protesti bili baš tada i šta je bilo na kraju tih protesta, čije su namjere bile sasvim drugačije od onih koje su prezentovane. I sada opozicija nastupa sa gomilom laži, sa rušilačkim djelovanjem. Oni nemaju namjeru da drže do stabilnosti institucija, ne biraju načina da dođu do vlasti”, naglasio je Kalabić.\nOn ističe da “stvari već postaju jasne” i da je očito “da je opozicija, potpomognuta određenim medijima, dobila instrukcije i dala određena obećanja o kojima neće da govore, ali ostaje pitanje šta će biti sa Republikom Srpskom u slučaju njihove pobjede”.\n“Podsjetio bi ih šta su uradili u zadnjem mandatu, kako su očerupali Srpsku i koliko smo imali muke da to popravimo”, naveo je Kalabić.\nOn smatra da sve to diriguju određeni centri moći. “Oni su sa strancima preuzeli određene obaveze i sada te obaveze moraju da izvršavaju, bez obzira što to nekad izgleda i groteskno i jadno, jer zadatak je zadatak”, konstatovao je Kalabić.\nCrnadak: Vidović prekršila bojkot institucija BiH, kad su pare u pitanju onda nema blokada\nU pretresu pronađena droga i oružje


PODGORICA ŽELI VOĐU ŠKALJARACA: Crna Gora traži saslušanje Jovicu Vukotića zbog utaje poreza! - Informer\nCrnogorski pravosudni organi dostavili su tužilaštvu u Beogradu zamolnicu za saslušanje Jovice Vukotića zbog utaje poreza, saznaje Tanjug.\nVukotić, kojeg mediji nazivaju vođom “škaljarskog klana” iz Crne Gore, biće tim povodom saslušan sledeće sedmice.\nIspitivanje će se najverovatnije obaviti u zgradi Specijalnog suda u Beogradu zbog primene jakih mera obezbeđenja.\nOn se nalazi u pritvoru u Beogradu koji mu je danas potvrđen odlukom suda kojom je odbijena njegova žalba zbog pritvora koji mu je određen zbog opasnosti od bekstva I da ne bi ponovi o krivično delo.\nInače protiv Vukotića se pred Drugim osnovnim tužilaštvom u Beogradu vodi postupak zbog falsifikovanja isprave, odnosno makedonskog pasoša, sa kojim je uhapšen u Turskoj pre dve nedelje a potom deportovan Srbiji.\nU toku su pregovori između Vukotića I tužilaštva o mogućnostima za zaključenje sporazuma o priznanju tog krivičnog dela.\nNakon saslušanja Crna Gora može da traži njegovo izručenje, a može I da ustupi taj slučaj Srbiji.\nVukotić ima i sprsko i crnogorsko državljanstvo, a zbog lažnih dokumenata je 11. septembra proteran iz Turske, odnosno deportovan je Srbiji.\nNjemu je Drugi osnovni sud odredio pritvor zbog opasnosti od bekstva i bojazni da ne ponovi krivično delo.\nOn se u Beogradu sumnjiči da je izvršio krivicno delo falsifikovanje isprave, za koje je zaprećena je kazna zatvora od tri meseca do pet godina zatvora.\nPored svega, za njim je takođe na snazi crvena poternica Grčke koja ga sumnjiči za trgovinu drogom.\nJovica Vukotić Škaljarski klan poliicija Crna Gora Srbija Saslušanje


Lavrov je rekao da je ponekad bolje uzdržati se od brze reakcije na negativne poteze.\n- Možda su upravo ti potezi osmišljeni da isprovociraju vašu reakciju, koja bi kasnije bila upotrebljena da okrene neke druge zemlje protiv vas - rekao je Lavrov u intervjuu za televizijski kanal "Rusija-1".\nOn ističe da odgovor mora da usledi kada ti potezi pogađaju nacionalne interese zemlje, odnosno ono što je za državu od suštinske važnosti.\nLavrov je podsetio na postupke prethodnog američkog predsednika Baraka Obame, koji je "iz čiste pakosti zaplenio rusku imovinu i proterao ruske diplomate kada je njegova administracija bila u agoniji, pokušavajući da osveti poraz demokrata na predsedničkim izborima".\nŠef ruske diplomatije je podsetio da Rusija tada nije reagovala, prenio je TASS.\n- Mi nismo odmah reagovali, jer smo shvatili da je to bio korak usmeren prevashodno protiv Donalda Trampa kako bi njegov mandat počeo sa tako lošim odnosima sa Rusijom - rekao je Lavrov.\nMeđutim, kaže Lavrov, američki Kongres nije dopustio Trampu da razvija normalne odnose sa Rusijom.\nLavrov: Evropske zemlje ne razmišljaju o OTVARANJU GRANICA za državljane Rusije\nLavrov: Greška je misliti da ćemo igrati po pravilima Zapada


ASYCUDA (Automated SYstem for CUstoms Data - automatizirani sistem za obradu carinskih podataka) je kompjuterizirani carinski upravljački sistem. Software ASYCUDA je razvio UNCTAD u Ženevi na osnovu zahtjeva zemalja članica koje su željele obezbijediti odgovarajuće statističke podatke o uvozu/izvozu. Sistem se trenutno koristi u više od 80 zemalja i regija. ASYCUDA sistem za obradu carinskih podataka na evropskom kontinentu koristi se u sljedećim zemljama: Albanija, Bosna i Hercegovina, Estonija, Jermenija, Latvija, Litvanija, Makedonija, Malta, Moldavija, Rumunija, Slovačka.\nU Bosni i Hercegovini koristi se ASYCUDA++ koja predstavlja treću verziju sistema, a verzija u B&H specifična je po tome što funkcionira uz korištenje tri jezika (bosanski, hrvatski i srpski) i dva pisma (latinica i ćirilica). Sistem je operativan u unutrašnjim carinskim ispostavama i na graničnim prijelazima od 2002. godine, a koriste ga interni korisnici (službenici UIO) kao i eksterni korisnici (špediteri, kontrolni i inspekcijski organi).\nKonfiguracija sistema je prilagođena zahtjevima UIO te obezbjeđuje primjenu važećih carinskih procedura, carinske tarife i ostalih zakonskih odredbi neophodnih za provedbu odgovarajućih carinskih postupaka. Sve izmjene u konfiguraciji sistema obavljaju službenici Sektora za IT, te obezbjeđuju pravovremenu tehničku i korisničku podršku svim korisnicima sistema.\nUvođenje sistema ASYCUDA u Bosni i Hercegovini omogućilo je: podnošenje carinskih i tranzitnih prijava elektronskim putem (DTI – Direct Trader Input), korištenje selektiviteta u uvoznim i izvoznim procedurama, elektronsko razduženje tranzitnih prijava, automatsko razduženje uplata carinskih dažbina, ažurne statističke podatke, ubrzanje procesa carinjenja, olakšice u kretanju roba i putnika.\nObrazac - Zahtjev za web pristup carinskim serverima UIO (24.02.2017.)\nKorisničko uputstvo za modul Provoza za podnosioce TR prijave v3.1 (26.07.2017.)\nNAPOMENA: Eksterni korisnici (špediteri) koji, bilo po dinamičkim ili po fiksnim IP adresama, imaju omogućen pristup carinskom informacionom podsistemu UIO ne trebaju podnositi zahtjev za pristup aplikaciji za obradu carinskih prijava za postupak provoza.\nOdluka o puštanju u upotrebu novog carinskog informacionog podsistema ASYCUDA World u Carinskoj ispostavi Banja Luka (13.11.2015.)\nOdluka o puštanju u upotrebu novog carinskog informacionog podsistema ASYCUDA World u Carinskoj ispostavi Bihać (30.11.2015.)\nOdluka o puštanju u upotrebu novog carinskog informacionog podsistema ASYCUDA World u Carinskom referatu Pošta Banja Luka (30.11.2015.)\nOdluka o puštanju u upotrebu novog carinskog informacionog podsistema ASYCUDA World u Carinskoj ispostavi CI Aerodrom Banja Luka (30.11.2015.)\nPlan puštanja u upotrebu novog carinskog informacionog podsistema ASYCUDA World u Regionalnom centru Banja Luka (30.11.2015.)\nOdluka o puštanju u upotrebu novog carinskog informacionog podsistema ASYCUDA World u Carinskoj ispostavi Šamac (06.01.2016.)\nOdluka o puštanju u upotrebu novog carinskog informacionog podsistema ASYCUDA World u Carinskoj ispostavi Gradiška (06.01.2016.)\nOdluka o puštanju u upotrebu novog carinskog informacionog podsistema ASYCUDA World u Carinskoj ispostavi Velika Kladuša (06.01.2016.)\nOdluka o puštanju u upotrebu nove carinske informatičke aplikacije za obradu carinskih prijava za postupak prevoza (16.02.2017.)\nINSTRUKCIJE UPOTREBE ASYCUDA WORLD\nPriručnik za obuku špeditera\nPrijavljivanje u sistem ASYCUDA World:\nČuvanje deklaracije u lokalu i njeno otvaranje:\nSlanje JCI na carinski server, registraciju i procjenu:\nBrisanje SoClass i Java datoteka:\nPočetak upotrebe novog carinskog informacionog podsistema ASYCUDA World, objašnjenje o postupanju (10.03.2016.)\nZapisnik o puštanju u primjenu ASYCUDA World u Carinskoj ispostavi/referatu (10.03.2016.)


Republikanci brinu zbog uticaja skandala na predstojeće izbore\nSkandal u američkom Kongresu i nova pitanja o ratu u Iraku primorali su Republikance na odbranu, manje od pet nedelja pred kongresne izbore u novembru.\nDok se izbori 7. novembra približavaju, borba za kontrolu nad Kongresom se intenzivira. Izvesni broj političkih analitičara veruje da bi nedavni skandal u koji je umešan bivši republikanski kongresmen Mark Foli sa Floride mogao da pomogne demokratama da ponovo steknu kontrolu nad Predstavničkim domom. Foli je podneo ostavku prošle nedelje kad je u javnost izašla vest o neprimerenim e-meil porukama seksualne sadržine, upućenim tinejdžerima koji su radili kao kuriri u Kongresu. Opozicione demokrate sada su fokusirane na to šta su kongresni lideri znali o Folijevim aktivnostima i kada su ih otkrili. Evo šta kaže demokratski senator Dik Durbin iz Ilinoja:\n"Svaki član Kongresa koji je znao da je ovaj član Predstavničkog doma predstavljao pretnju za naše kurire i druge mora da snosi odgovornost".\nRepublikanci su zabrinuti da bi skandal u vezi sa Folijem mogao da ima uticaja u novembru. Novo ispitivanje javnog mnjenja TV mreže NBC i Vol Strit Džurnala sugeriše da su otkrića o Folijevom ponašanju nanela štetu nastojanjima republikanaca da zadrže kontrolu u Kongresu.\nU medjuvremenu, predsednik Buš i njegovi republikanski sledbenici i dalje nastoje da zadrže izborni fokus na Iraku i sveobuhvatnom ratu protiv terorizma. U okviru kampanje za republikanske kandidate u Kaliforniji, predsednik Buš je upozorio da bi se stav Amerike prema teroristima omekšao ako bi demokrate stekle kontrolu nad Kongresom.\n"Ulog je visok. Demokrate su stranka čija je maksima: digni ruke i beži. Republikanska stranka ima jasnu viziju i kaže da ćemo dati našim komandantima i trupama podršku neophodnu za postizanje pobede u Iraku. Ostaćemo u Iraku, borićemo se u Iraku i pobedićemo u Iraku", istakao je predsednik Buš.\nBela kuća se prošle nedelje branila zbog činjenica iznetih u takozvanoj Nacionalnoj obaveštajnoj proceni i otkrića u novoj knjizi novinara Boba Vudvorda, gde su pokrenuta pitanja o načinu na koji je administracija rukovodila ratom u Iraku. Demokrate su iskoristile ta pitanja u svoju korist, ali neki analitičari dovode u pitanje koliki uticaj će debata oko te obaveštajne procene i Vudvordove knjige imati na izbore. Karlin Bouman je stručnjak za odnose sa javnošću Institutu American Enterprise, ovde u Vašingtonu.\n"Ljudi su već davno doneli odluku o tome šta misle o situaciji u Iraku i mislim da ih novi dokazi neće navesti da je promene", smatra Bouman.\nNeki stručnjaci veruju da skandal u koji je umešan kongresmen Foli ima daleko veći potencijal da nanese štetu izgledima republikanaca u novembru. Kreg Kroford je politički analitičar u kongresnom časopisu Congressional Quarterly.\n"Ova priča skreće ponovo fokus na ono što demokrate zovu kulturom korupcije na Kapitol Hilu. Oni mogu da iznose argumente da je u pitanju bilo prikrivanje, da je to zloupotreba vlasti i hipokrizija u pogledu porodičnih vrednosti, na kojima insistira i kako sebe prezentira - republikanska stranka"\nRepublikanci brinu da bi skandal sa kongresmenom Folijem mogao da potkopa njihova nastojanja u cilju ohrabrenja velikog broja konzervativnih hrišćana da glasaju u novembru. To je tradicionalno najvernije biračko telo republikanske stranke. Evo šta tim povodom kaže analitičar Karlin Bouman:\n"Mislim da s pravom brinu zbog toga. To jeste briga za republikance. Oni moraju da inspirišu svoju bazu - konzervativne glasače, da glasaju na ovim izborima, a dogadjaji u poslednjih nekoliko nedelja ni malo ne idu u prilog tome".\nDemokrate moraju da osvoje 15 novih mesta u Predstavničkom domu i šest u Senatu da bi po prvi put od 1994. godine preuzeli kontrolu u oba doma Kongresa.


Radović: Prihodi od eko-taksi u 2019. godini skoro 13 milijardi dinara\nUkupni prihodi od naknada koje se odnose na zaštitu životne sredine u 2019. godini iznosili su 12,85 milijardi dinara, odnosno 0,24% BDP, rekao je direktor Agencije za zaštitu životne sredine Filip Radović.\nPredstavljajući Izveštaj o stanju životne sredine u Srbiji za 2019. godinu pred skupštinski Odborom za zaštitu životne sredine, Radović je rekao da je cilj tih naknada promovisanje smanjenja opterećenja životne sredine korišćenjem principa “zagađivač plaća” i “korisnik plaća”.\nOn je rekao da su dodeljena podsticajna sredstva i subvencije u oblasti zaštite životne sredine tokom 2019. procenjena na 4,15 milijardi dinara, odnosno 0,08% BDP.\n“U strukturi ovih sredstava, najveći udeo od 79,9% imaju podsticaji za ponovnu upotrebnu i iskorišćenje otpada u iznosu od 3,31 milijadru dinara”, rekao je Radović.\nProcenjuje se, dodao je on, da su donacije za sektor iz oblasti životne sredine za 2019. bile 4,6 milijardi dinara, a krediti 465 miliona dinara.\nNajveći donatori su bili Nemačka sa 2,1 milijardi dinara, EU sa 1,9 milijardi dinara i Švedska sa 448 miliona dinara.


Antimonopolska politika neophodna za dugoročan rast\nVlada Srbije čvrsto je opredeljena za borbu protiv monopola i podršku konkurenciji, jer se samo na taj način može obezbediti uredjenje privrede, dugoročan i stabilan rast, kao i demokratija u našoj zemlji, ocenili su danas učesnici konferencije povodom Dana konkurencije, 12. aprila.\nOn je rekao da je Vlada Srbije spremna da pruži svu moguću podršku Komisiji za zaštitu konkurencije, ne narušavajući njenu nezavisnost u radu.\n- Za jačanje konkurentnosti potrebno je najpre doneti zakon, koji Srbija ima od 2009. godine i time su dostignuti evropski standardi, naglasio je premijer.\nCvetković je podsetio da je naša zemlja donela i druge zakone, poput Zakon o državnoj pomoći i njenoj kontroli, Zakon o javnim nabavkama i niz granskih zakona u oblasti trgovine, poljoprivrede, infrastrukture...\nOsim zakonske regulative, potrebne su institucije, poput Komisije za zaštitu konkurencije uz odgovarajuće sudske instance, što Srbija već ima, rekao je Cvetković i izrazio očekivanje da će te institucije jacati svoj kapacitet.\nTreći element je podrška radu Komisije za zašstitu konkurencije i antimonopolskoj politici, dodao je Cvetković i naglasio da je Komisija nezavisan\norgan i Vlada Srbije nema nameru da se meša u njen rad i njene odluke.\nPrema rečima ministra poljoprivrede i trgovine Dušana Petrovića, ne postoji savršeniji način od konkurencije kako da privreda bude uredjena i da gradjani ove zemlje imaju najveću moguću korist od toga - što kvalitetniju i jeftiniju robu na raspolaganju.\n- Bitno je da ne dozvolimo bilo kakav oblik zatvaranja tržišta, njegovog ograničavanja, distorzije i bilo koje druge zloupotrebe dominantnog položaja - naglasio je Petrović i dodao da "vlada neće dozvoliti da dodje do urušavanja tržišta".\nOn je podsetio na nedavnu meru zaštite tržišta koja se odnosila na utvrdjivanje maksimalne cene hleba "sava" i "zaštitu prave konkurencije".\n- Smatramo da smo doneli dobru odluku koja je ograničena i trajaće najkraće što je moguće, najverovatnije do nove žetve - naglasio je ministar, dodajući da je vlada tako pokazala da je u stanju da se sa svojim kompetencijama, bori za zaštitu tržišta.\nPetrović je kazao da će ovih dana biti donete sve odluke koje će urediti finansijski okvir za funkcionisanje Komisije i istakao da je Ministarstvu (poljoprivrede i trgovine) i vladi vrlo značajno i važno da Komisija ima sve preduslove za njeno fukcionisanje u punom kapacitetu".


Prijave za 15. Jubilarni simpozijum ALIMS su otvorene! - Аlims\nАlims » Informacije - Media centar, Informacije - Nosioci dozvola, Informacije - Nosioci dozvola - humani lekovi, Informacije - Nosioci dozvola - medicinska sredstva, Informacije - Nosioci dozvola - veterinarski lekovi, Informacije - Zdravstveni radnici, Informacije - Zdravstveni radnici - humani lekovi, Informacije - Zdravstveni radnici - medicinska sredstva, Informacije - Zdravstveni radnici - veterinarski lekovi, Najava radionica i dešavanja, Vesti, Zanimljivosti » Prijave za 15. Jubilarni simpozijum ALIMS su otvorene!\nPrijave za 15. Jubilarni simpozijum ALIMS su otvorene!\nPoštovane koleginice i kolege, sa velikim zadovoljstvom najavljujemo jubilarni 15. simpozijum Agencije za lekove i medicinska sredstva Srbije – ALIMA sa međunarodnim učešćem, koji će se održati u periodu od 11-12. oktobra 2019. godine u hotelu Šumarice u Kragujevcu i objavljujemo da su otvorene prijave preko zvaničnog sajta simpozijuma: www.simpozijum-alims.rs\nOvogodišnji simpozijum ponovo tradicionalno osmišljavaju i realizuju ALIMS i ko-organizatori, Privredna komora Srbije i udruženja Inovia i Genezis, a pod pokroviteljstvom Ministarstva zdravlja Republike Srbije dok je za tehničku podršku zadužen Oktopod travel.\nOvaj skup će kao i prethodnih godina predstavljati primer kooperacije i razumevanja farmaceutske industrije i nacionalnog regulatornog autoriteta, a može se reći da je upravo on zaslužan što takvi događaji više nisu redak, hvale vredan izuzetak već sve više pravilo.\nJoš jedna tradicija u nastajanju je da na jednom mestu i u kratko vreme obuhvatimo sve ključne oblasti rada ALIMS, koje se pre svega odnose na regulativu lekova i medicinskih sredstva za humanu i veterinarsku primenu ali i teme informacija, kontrole kvaliteta, digitalne transformacije i svih drugih aktuelnih i relevantnih unapređenja u ovim oblastima.\nVerujemo da ćemo kao i prethodnih deceniju i po uspeti da na jednom mestu okupimo sve aktere državog i privatnog sektora koji rade u interesu pacijenata, ljudi i životinja i da pošaljemo jaku i snažnu poruku da samo kroz saradnju možemo dostići naš cilj, kontinuirano poboljšanje zdravlja cele nacije.\nPreliminarni program simpozijuma možete pogledati ovde.\nObjavljeno u kategoriji: Informacije - Media centar, Informacije - Nosioci dozvola, Informacije - Nosioci dozvola - humani lekovi, Informacije - Nosioci dozvola - medicinska sredstva, Informacije - Nosioci dozvola - veterinarski lekovi, Informacije - Zdravstveni radnici, Informacije - Zdravstveni radnici - humani lekovi, Informacije - Zdravstveni radnici - medicinska sredstva, Informacije - Zdravstveni radnici - veterinarski lekovi, Najava radionica i dešavanja, Vesti, Zanimljivosti


Kazna za vlasnike apartmana koji nisu registrovani 2.000 KM, a godišnji paušal 30 KM po krevetu - FILTER\nKazna za vlasnike apartmana koji nisu registrovani 2.000 KM, a godišnji paušal 30 KM po krevetu\nIz Gradske uprava Istočno Sarajevo pozvaju vlasnike kuća za odmor, apartmana /stan na dan/ i soba za iznajmljivanje da, s ciljem legalnog obavljanja djelatnosti, izvrše registraciju i kategorizaciju objekata ukoliko to nisu do sada obavili ili je kategorizacija istekla.\n“Da bismo izbjegli primjenu represivnih kaznenih mjera pozivamo lica koja, u okviru nepokretnosti čiji su vlasnici, pružaju usluge smještaja da podnesu zahtjev za određivanje kategorije kuće za odmor, apartmana ili sobe u okviru stambenog objekta čija je namjena izdavanje”, saopšteno je iz Gradske uprave.\nKako je pojašnjeno, fizička lica koja pružaju usluge smještaja u kući za odmor, apartmanu /stan na dan/ i sobi za iznajmljivanje dužna su da plaćaju godišnji paušalni iznos boravišne takse u iznosu od po 30 KM za svaki krevet /ležaj/ u objektu u kojem se pružaju usluge smještaja. Godišnji paušal potrebno je uplatiti na račun javnih prihoda Republike Srpske.\n“Shodno Zakonu o ugostiteljstvu Republike Srpske i odluci o kategorizaciji ugostiteljskih objekata na području grada Istočno Sarajevo, novčanom kaznom do 2.000 KM može biti kažnjeno fizičko lice koje pruža usluge smještaja, a da prethodno nije izvršilo kategorizaciju predmetne nepokretnosti”, podsjećaju iz Gradske uprave.\nRješenje o kategorizaciji važi četiri godine i, nakon isteka tog perioda, mora se obnoviti.\nFizička lica koja pružaju usluge smještaja detaljnije informacije mogu dobiti na pisarnici Gradske uprave Istočno Sarajevo ili u gradskoj Turističkoj organizaciji, gdje mogu preuzeti i obrazac zahtjeva za kategorizaciju.\nTags: apartman Istočno Sarajevo kuća za odmor privatni smještaj smještaj stan na dan\nPrethodna Zajednice etažnih vlasnika traže video nadzor i sanaciju zajedničkih prostorija\nSledeća Na mjestu Autobuske vrtić, nova lokacija stanice još nepoznata


Brnabić: Uloženo 600 miliona evra u odsumporavanje na termoelektranama - Boom93\nBrnabić: Uloženo 600 miliona evra u odsumporavanje na termoelektranama\nPredsednica Vlade Srbije Ana Brnabić izjavila je danas da je Srbija od 2014. godine uložila oko 600 miliona evra u odsumporavanje u termoelektranama.\n“Pre 2014. godine nismo imali izgradnju nijednog filtera na našim termoelektranama. Te godine je počelo investiranje u odsumporavanje na termoelektranama i od tada do danas je uloženo oko 600 miliona evra”, rekla je Brnabić na sastanku sa članovima Nacionalnog konventa za Evropsku uniju (NKEU).\nOna je ocenila da u poslednje tri godine Srbija ima “nikad više” proizvodjača električne energije iz obnovljivih izvora.\n“Pre svega to su vetroelektrane, nešto malo malih hidroelektrana, jako malo solarnih, ali je to jedan put koji je sada Srbija trasirala”, rekla je predsenica Vlade.\nOna smatra i da se narod vodi “lažnim vestima” kada su u pitanju obnovljivi izvori energije i da se iz tog razloga plaše za ptice i reke, koje, prema njenim rečima, nisu ugrožene vetroparkovima, odnosno malim hidroelektranama.\n“Kao narod nećemo male hidroelektrane, nećemo vetroparkove, nećemo solarne, nećemo termoelektrane. Osim ako nam nije ideja da živimo bez struje, ja ne vidim konkretne predloge”, izjavila je Brnabić.\nOcenila je i da će biti potrebno ulaganje od šest milijardi evra za usaglašavanje sa direktivom Evropske unije u upravljanju vodama.\nIstakla je i da je izvršeno mapiranje svih deponija u svim lokalnim samoupravama, kao i da Srbija konačno ima zaseban zakon za obnovljive izvore energije.\nKoordinatorka Nacionalnog konventa za Evropsku uniju (NKEU) Nataša Dragojlović naglasila je da je na toj organizaciji da ukažu jasno na probleme u zaštiti životne sredine, kao i da pruže jasnu argumentaciju.\n“Iskreno se nadamo da ćemo mi, kao gradjani, imati Vladu na našoj strani”, rekla je Dragojlović.\nOna je istakla da su oni svesni koliko je zaštita životne sredine “skup biznis”, ali je istakla da je zdravlje gradjana ipak najskuplje.\n“Čujete glas autohtonih organizacija i udruženja gradjana koji su spremni da brane životnu sredinu. Kako god, mi u Konventu godinama smatramo da je bolje o tome razgovarati za stolom, da je bolje razgovarati u trenutku kad se kreiraju politike, nego da gradjani imaju utisak da Vlada vodi računa o nekim drugim interesima, možda i nekim tudjim interesima, a ne sopstvenim gradjanima”, rekla je Dragojlović.\nOznakeAna Brnabić Braničeski okrug Kostolac predsednik Vlade Srbije sistem za odsumporavanje Termoelektrane\nBrnabić: Na sednici Kriznog štaba bilo reči i o funkcionisanju škola\nU Srbiju stiglo novih 500.000 doza vakcine Sinofarm


Darko Banjac: Narod u Republici Srpskoj Vučića doživljava kao SVOG predsednika, ponaša se kao pravi lider - Objektiv\nNaslovna » Vesti » Politika » Darko Banjac: Narod u Republici Srpskoj Vučića doživljava kao SVOG predsednika, ponaša se kao pravi lider\nBanjac je osudio napade na predsednika Srbije i njegovu porodicu\n/ 09:23 • 27.09.2021. • 27.09.2021.\nFoto: TANJUG/ TARA RADOVANOVIC/ bg,Antonio Ahel/ATAImages\nPredsednik i osnivač Narodne partije Srpske (NPS) Darko Banjac kaže da narod u Republici Srpskoj Aleksandra Vučića doživljava kao svog predsednika, jer se, kako ističe, ponaša kao pravi lider svih Srba, ma gde se oni nalazili. U razgovoru za Objektiv, lider NPS i narodni poslanik dodaje da se Vučić u mnogo čemu razlikuje od njegovih prethodnika.\n– Svi predsednici Srbije pre njega bili su samo to – predsednici Srbije. Mi u Srpskoj uvek smo imali percepciju da smo ostavljeni. Vi Srbi ste tamo, a mi ovde. Sad se prvi put ne osećamo zapostavljeno, već da smo deo jednog naroda. To nikome do sada nije pošlo za rukom, jer, jednostavno, niko do sada nije radio na tome. Vučić se ponaša kao predsednik svih Srba, iako je mnogo puta progutao neku gorčinu, morao da ćuti na mnoge nepravde prema svom narodu kada je morao svetu da pokaže da nismo divljaci. Zato nama nije jasno kada pojedini predstavnici političkog života u Srbiji napadaju Vučića za nešto što je trebalo oni da urade – poručuje Banjac, koji je u Beogradu boravio tokom manifestacije Dani Srpske u Srbiji.\nZACRTANI PUT I CILJ\nOčigledno je, smatra naš sagovornik, da nije postojala vizija ni volja da se Srbi objedine, dok je sadašnja Srbija pod Vučićem, kako naglašava, zemlja koja ima zacrtani početak, svoj put i cilj.\n– Srbija je u poslednjih nekoliko godina promenila sliku regiona. Ona ekonomski grabi krupnim koracima napred, diplomatska snaga Srbije je sada sasvim drugačija. Naravno da smo svi mi iz Srpske zagledani u Srbiju. Drina ne treba da bude granica, ona treba da nas spaja, jer smo jedan narod. Nas u Srbiji ne treba da gledaju kao bosanske Srbe, jer mi to nismo, kao što ne postoje srbijanski Srbi. To je suština. Poznato nam je da bi komšije volele da se mi između sebe svađamo, da stalno postoji neki naš problem, da Srbija nije ekonomska sila, da su Srbi stalno predstavljeni kao krivci. Kada se to menja, onda su lideri naših suseda u panici – navodi lider NPS.\nKomentarišući odjeke nedavno ustanovljenog Dana zastave i srpskog jedinstva, Banjac kaže da su građani RS ovaj praznik doživeli na način koji se može opisati jednom rečju – napokon!\n– Mi smo u Srpskoj to sanjali decenijama. Taj praznik govori da će Srbija biti matica svim Srbima, ma gde se nalazili po svetu. S druge strane, svi Srbi u regionu osećaju se zaštićeno i sigurnije jer imaju silu koja stoji iza njih, a Srbija sada definitivno jeste regionalna sila. Da nije, ne bi se dešavali orkestrirani napadi na Beograd iz Zagreba, Sarajeva, Podgorice i Prištine. Srbima u Srpskoj odgovara takav položaj Srbije i upravo ovakva manifestacija jedinstva oličena u danu zastave pokazuje da smo jedan narod – poručuje Banjac.\nVučić: Srbija da zvecka oružjem? Pa to čak ni Kurti ne sme da kaže, a govori Đilas preko tuđih usta\nBanjac je osudio napade na predsednika Srbije i njegovu porodicu.\n– Najoštrije osuđujem najnovije napade na predsednika Vučića i njegovu porodicu, kod nas Srba majka i crkva su svetinja i u to se ne dira. Šta je sledeće, da nam napadaju roditelje i decu po ulici zbog toga što drugačije mislimo? To smo mi Srbi u istoriji više puta prošli, a posebno mi Srbi iz Potkozarja i sa same Kozare, i zato to najbolje prepoznajemo.\nOVU I DRUGE ZANIMLJIVE PRIČE PROČITAJTE U ŠTAMPANOM IZDANJU ZA 27. SEPTEMBAR\nNarodna partija Srpska


2.000 Beograđanki samo u ovoj godini prijavilo je nasilje u porodici - Telegraf.rs\n25/11/21 | 11:15 ≫ 14:47\n2.000 Beograđanki samo u ovoj godini prijavilo je nasilje u porodici\n"Nasilje nije rešenje, problemi se moraju rešavati dijalogom"\nFoto-ilustracija: Onlygfx.com, Telegraf\nOd početka godine oko 2.000 žena prijavilo je nasilje u porodici Sigurnoj kući u Beogradu, a zamenik gradonačelnika Beograda Goran Vesić poručio je da je država razvila snažne mehanizme zaštite i da žene ne smeju da trpe nasilje.\nVesić je povodom Međunarodnog dana borbe protiv nasilja nad ženama koji se obeležava danas rekao da je u Srbiji u poslednjih nekoliko godina urađeno mnogo na unapređivanju zaštite žena od nasilja, ali da se još uvek veliki broj njih odlučuje da ne prijavi nasilje.\n- Mi smo društvo koje je poslednjih godina zaista uradilo puno ako govorimo o tome kako da se kažnjavaju nasilnici, kako da se zaštite i žene i deca koja su svedoci ili žrtve nasilja - rekao je Vesić.\nZamenik gradonačelnika je naveo da je ključno kod nasilja u porodici da se ono prijavi na vreme, kako bi se što pre sankcionisalo i sprečile mnogo veće posledice.\nDodao je da je kod iskorenjavanja nasilja najvažnija edukacija dece od najranijih uzrasta, da nasilje nije rešenje i da se problemi moraju rešavati dijalogom.\n- Ako decu u vrtićima i školi učimo da nijedan problem ne smeju da rešavaju nasiljem, da je to neprihvatljivo i ako ne podstičemo nasilje u njima onda će mnogo manje njih postati nasilnici - rekao je Vesić koji je danas posetio žene žrtve nasilja koje su pomoć pronašle u Sigurnoj kući.\nTakođe, naveo je da bi trebalo da vašpitači i vaspitačice prođu kroz obuke kako bi kroz razgovore sa decom mogli da prepoznaju nasilje čime bi se, kaže, reagovalo na vreme i spasili životi mnogih žena.\nVesić je rekao da je Grad obezbedio zgradu sa stanovima za žene koje napuštaju Sigurnu kuću, kako bi svoje živote nastavile samostalno i što dalje od nasilnika.\n- Ukoliko im omogućimo da dobiju zaposlenje, da se prekvalifikuju, da žive normalno sa svojom decom od svog rada te žene će postati samostalne i neće živeti na način koji je nedostojan čoveka - rekao je Vesić.\nKoordinatorka Sigurne kuće u Beogradu Vesna Stanojević kaže da su kapaciteti Sigurne kuće popunjeni, te da u njoj može da boravi najviše 30 žena, ali da se neretko taj broj premaši, jer ima mnogo više onih kojima je potrebna pomoć.\n- Veliki broj žena prijavljuje, mi se trudimo da pomognemo svima jer imamo različite mogućnosti, advokatice koje besplatno pružaju pravnu pomoć, psihoterapeutkinju i devojku koja radi sa decom - kaže Stanojević.\nOna je apelovala na žene da prijavljuju nasilje, jer jedino tako, kaže, taj problem može postati vidljiv i država može da ih zaštiti.\nTribina o uticaju pandemije na nasilje nad ženama\nMinistarka za zaštitu životne sredine i predsednica Saveta za rodnu ravnopravnost Grada Beograda Irena Vujović rekla je danas na tribini "Uticaj pandemije na nasilje nad ženama u Srbiji" da su ostvareni pomaci, ali da još dosta toga treba da se uradi kada je reč o rešavanju problema nasilja nad ženama.\n- Trudimo se da tokom čitave godine radimo na rešavanju ovog problema. Zalažemo se za nultu toleranciju na nasilje - rekla je Vujović na tribini održanoj u Beogradu.\nKako je istakla, ostvareni su pomaci kada je u pitanju ekonomsko osnaživanje žena žrtava nasilja.\n- Od 2015. godine, kada je formiran Savet za rodnu ravnopravnost Grada Beograda, imamo rezultate. Imamo saradnju sa društveno-odgovornim kompanijama kada je u pitanju ekonomsko osnaživanje žena - rekla je Vujović.\nPodsetila je da je Grad Beograd 2017. godine potpisao evropsku povelju o rodnoj ravnopravnosti, kao i da je većina beogradskih opština formirala lokalne savete za rodnu ravnopravnost.\nMinistarka za evropske integracije Jadranka Joksimović je rekla da je Srbija i pre pandemije uradila mnogo na usklađivanju sa najvišim međunarodnim i globalnim akcijama i dokumentima u borbi protiv rodno zasnovanog nasilja.\nDodala je da se 2020. i 2021. godine, kao teškim godinama za celo čovečanstvo, nijednog trenutnka nije stalo sa unapređivanjem zakonodavnog okvira u toj oblasti.\n- Prošle godine smo pristupili izradi važnih dokumenata koji su kulminirali time da smo u maju ove godine usvojili Zakon o rodnoj ravnopravnosti kao temeljni, krovni zakon, kao i izmene i dopune zakona o borbi protiv diskriminacije - rekla je Joksimović.\nNavela je da je prethodno urađena i strategija prevencije nasilja za period od 2021. do 2030. godine kao akcioni dokument koji će da definiše korake u impelementaciji zakona i dodala da je sredinom oktobra ove godine usvojena nacionalna strategija za rodnu ravnopravnost za period 2021-2030. godine.\n- Uz sve to, jedan od najvaznijih koraka je i obezbeđivanje adekvatnog finansijskog izvora ne samo iz republičkog budžeta i spuštanjem na lokalnu samoupravu, što je takođe vrlo važno da svaka lokalna samouprava ima radno telo koje će se baviti ovim pitanjima, već i da povučemo značajna finansijska sredstva koja nam kao zemlji koja pristupa EU stoje na raspolaganju za brojne projekte iz oblasti pre svega ekonomskog osnaživanja žena - rekla je Joksimović.\nDodala je da se to prethodnih nekoliko godina uspešno radilo i pomenula da se sada ide u program EU PRO Plus koji će značiti 40 miliona evra za ukupni lokalni ekonomski razvoj od čega će, kaže Joksimović, značajan deo ići za podsticanje ženskog preduzetništva.\nDirektorka Instituta za javno zdravlje Srbije "Dr Milan Jovanović Batut" Verica Jovanović rekla je da u 2020. godini nisu imali zabeležene prijave koje govore o povećanom nasilju.\n- Radi se o evidenciji koja verovatno nije sto posto adekvatna, ali ne možemo da kažemo da su ti brojevi u porastu, ako nisu. Prema evidenciji kojom raspolažemo, a ona potiče od svih zdravstvenih ustanova, imamo zabeleženih 3.282 slučaja nasilja nad ženama u 2020. godini - rekla je Jovanović.\nKako je dodala, 53 odsto žena je sa elementima tegoba koje mogu ukazati na nasilje došlo kod lekara opšte medicine, šest odsto u službe ginekologije i zdravstvene zaštite žena, 30 odsto takvih slučajeva je registrovano u službama hitne medicinske pomoći, a ostatak u ostalim ustanovama.\nDodala je da je, prema aktivnostima koje je iniciralo Koordinaciono telo za rodnu ravnopravnost Vlade Srbije, sprovedeno istraživanje koje je pokazalo da je prošle godine u periodu mart, april, maj broj prijavljenih slučajeva nasilja bio manji nego u istom periodu 2019.\nSekretarka za socijalnu zaštitu Beograda Nataša Stanisavljević je rekla da u glavnom gradu tokom pandemije korona virusa nije bilo više prijavljenih slučajeva nasilja u porodici.\nS tim u vezi, precizirala je da je u prvih deset meseci ove godine u Gradskom centru za socijalni rad bilo evidentirano 3.718 novih prijava za nasilje.\nPodsetila je da je nasilje krivično delo koje, kako je istakla, svako treba da prijavi, ne samo žrtva nasilja, već i ostali članovi društva koji ga primete.\nRadnici heroji spasili Minju (15) iz stana u plamenu, ali je teško povređena: Godinu dana od smrti devojčice\nNajpoznatija beba Beo Zoo Vrta napunila 30 godina: Majmunica Zorica je ćerka čuvenog Samija\nPočela prodaja igračke na kojoj piše "Pokretna kancelarija Gorana Vesića": Sav prihod ide u humanitarne svrhe\nVesić: Vučić radi sve da život građana i građanki bude bolji


U vreme pandemije domaće iGaming kompanije beleže značajan rast\nKoliko znate o online gambling industriji? Na globalnom nivou, očekuje se da će ovo tržište dostići vrednost od 103 milijarde dolara do 2025. godine uz godišnji rast od 11%. Najveći deo industrije danas svakako zauzima iGaming koji bi u istom periodu trebalo da vredi čak 94 milijarde dolara, stavljajući nam do znanja da je broj ljudi koji igraju online igre na sreću i koji koriste online betting servise u porastu.\nIpak, 2020. godina počela je širenjem epidemije korona virusa što je dovelo do toga da je čitava planeta trenutno zatvorena u svojim domovima. Mnogi poslovi su stali, neki su gotovo preko noći nestali, ali ima i onih koji se suočavaju sa nešto drugačijim scenarijem. Pored medija i digitalnih servisa, primetan rast ovih dana beleže i domaće online gambling kompanije jer matematika je jednostavna – ljudi u ovom trenutku imaju višak slobodnog vremena i traže novi vid zabave.\nSa kojim se izazovima suočavaju sada, da li beleže veći broj korisnika i gde vide budućnost online igara na sreću u narednom periodu – pitali smo Sajmon Hemona, CPO kompanije Relax Gaming i Ninoslava Lazarevića, direktora za online i razvoj u kompaniji MaxBet.\nEsport kao prilika u nedostatku drugih sportskih dešavanja\nDa je COVID-19 pogodio sve biznise najbolje nam na početku otkriva Ninoslav koji kaže da je kompanija MaxBet odlučila da zatvori svih 324 objekata uprkos značajnim finansijskim gubicima, čak i pre uredbe Vlade da se kladionice privremeno zatvaraju. Prema njegovim rečima, ova odluka predstavljala je logičan potez pre svega zbog odgovornosti prema zaposlenima i njihovim porodicama, ali i prema posetiocima. Iako je kompanija tokom godina investirala u digitalizaciju gambling i betting sektora, odnos između online i offline aktivnosti ipak postoji:\nNaši igrači u Srbiji vole da posećuju same lokacije i da u njima vode aktivan društveni život. Zato je kod nas veza između lokacija i online poslovanja neraskidiva – veliki procenat uplata depozita za online klađenje dolazi upravo sa naših lokacija. Ipak, za sada smo zadovoljni stalnim rastom baze naših korisnika, koji se nastavio sa aktivnostima uprkos novonastaloj situaciji.\nNinoslav dodaje da je jedan od izazova se kojim se suočavaju sve velike kompanije u ovoj industriji i taj što je betting ponuda daleko zanimljivija igračima od casino i virtuelnih igara. Ipak, kako je gotovo svaki sportski događaj stao, logično pitanje je – na šta se kladiti? Lazarević ističe da je odgovor za MaxBet stigao u vidu betting ponuda za sportove i lige koje se inače slabije prate, ali i za Esport koji kompanija u ovim trenucima vidi kao odličnu priliku – kako za popularizaciju samog sektora, tako i za razonodu svojih korisnika.\nMeđutim, za vreme pandemije, kompanije poput MaxBeta mogu da se oslone i na ponudu video igara na sreću koje korisnici mogu da igraju putem digitalnih kanala. Lazarević naglašava za Netokraciju da su u ovom segmentu najpopularnije casino i virtuelne igre:\nIzdvojio bih Book of Secrets, Aviator, Flaming Hot, Respin Joker, Book of Ra deluxe. Od virtuelnih igara tu su My Lucky 6, Lucky 6, Lucky Balls, koje imaju jackpot koji može da bude jako interesantan za naše igrače, kao i instant igre Leap gaming (fudbal, tenis, trke pasa i konja).\nVirtuelni fudbal nudimo kroz live i prematch ponudu, koje predstavljaju realne utakmice kroz virtuelnu ponudu.\nNaš sagovornik ne skriva da gorenavedene igre beleže konstantan rast, posebno u prethodnom periodu kako je fudbalska ponuda gotovo nepostojeća, a razlog tome je činjenica da se igračima nudi drugačije iskustvo i zabava kroz inovativni digitalni format:\nNaše virtuelne igre su igre zasnovane na RNG modelu (random number generator). Zbog jako različitih koncepata, dobrih grafičkih rešenja i originalnih ideja, ove igre mogu da budu jako interesantne za igrače. Dodao bih i da je igru Exefeed (virtuelni fudbal) radila jedna domaća kompanija.\nU svojoj ponudi imamo veliki broj virtuelnih rešenja od različitih provajdera i svaki igrač može da nađe ponudu po svojoj meri. Štaviše, veoma smo zadovoljni podatkom da neke igre imaju veliki RTP koeficijent (Return to Player) – čak i do 97%.\nRast primetan, ali se poslovanje nastavlja po planu – fokus na dalje inovacije\n“Baš kao i čitav poslovni svet i iGaming industrija prolazi kroz jedinstvene izazove i mogućnosti usred ove svetske zdravstvene krize”, otkriva za Netokraciju Sajmon Hemon koji radi na poziciji Chief Product Officer u kompaniji Relax Gaming. On kaže da na ovom tržištu za sada najbolje prolaze one kompanije koje nude rešenja za online poker ili casino jer igrači u ovom trenutku traže zabavu kod kuće.\nSajmon se između ostalog osvrnuo i na situaciju iz ugla Relax Gaminga i potražnje njihovih proizvoda (igara) u ovom trenutku:\nZa sada je brojeve teško predvideti jer nikada ne znate koliko dugo će ova kriza nastaviti da traje i koje bi posledice donela. Sigurno je da postoji veća potražnja od naših klijenata za sadržajem vrhunskog kvaliteta, a samim tim i od naših partnera koji trguju. Treba imati i na umu da se operateri okupljaju za stabilnijim oblastima poslovanja kako bi nadoknadili gubitke kod drugih oblasti u trenutnoj situaciji.\nSajmon je za Netokraciju otkrio da sam online casino posao konstantno evoluira, kao i ukusi i potrebe igrača. On ne skriva da u ovom trenutku igrači imaju tendenciju da se oprobaju i u drugim igrama – nešto što nije tipičan slot. Otuda i inicijativa iGaming kompanija da se okrenu ka inovacijama u ovom sektoru, nudeći igračima nove igre zasnovane na jedinstvenim ulogama i dizajnu.\nIpak, tokom pomenute krize, izazovno je ostvariti napredak i ispunjenje zacrtanih ciljeva jer se i ova kompanija morala prilagoditi novonastalim uslovima rada na daljinu, o čemu je Hemon takođe govorio:\nKao proizvođač softvera, naravno da imate izazove, ali mi smo u mnogo boljoj poziciji za razliku od većine kompanija, barem kada je reč o obavljanju posla na daljinu. Na raspolaganju su nam odlični komunikacijski alati i njima se rukuje na pravi način, što zapravo može postići veliko povećanje produktivnosti. Razgovor sa klijentima u ovim uslovima je za nas takođe u redu, jer je većina komunikacija do sada bila remote, tako da se samo poslovanje odvija kao i do sada.\nNa pitanje Netokracije da li kompanija razvija nove proizvode i kako Relax Gaming gleda da iskoristi pozitivan rast čitavog sektora u ovom trenutku, naš sagovornik dodaje da se tim drži ustaljene strategije koja podrazumeva nove proizvode, ali se isto tako dosta pažnje posvećuje očuvanju development resursa koji se ne smeju izlagati dodatnom naporu u ovom trenutku:\nKod nas za sada ne postoji preveliko iskorišćavanje tog talasa rasta – bilo kakvi planovi zahtevaju vreme da se primene i realizuju u zavisnosti od toga kako će se i slika tržišta menjati, tako da ostajemo verni našem uobičajenom poslu.\nZaključivši razgovor, Sajmon kaže da je trenutni cilj kompanije svakako poslovanje u skladu sa svim zdravstvenim preporukama u onim državama u kojima kompanija posluje. Čitav sektor nastaviće da raste, a sada je i odličan trenutak da tržište pokaže pun potencijal online bettinga i gamblinga jer i u godinama koje dolaze ovo su kanali za koje se predviđa najveći stepen rasta. Pandemija, makar iz ovog ugla, taj rast samo može dodatno ubrzati.


'Sramna ponuda Zapada Vučiću'\nIzvor: Mondo, 18.Nov.2018, 10:13\n"Sramna ponuda Zapada Vučiću"\nZapadne sile poslale su diplomatskim kanalima nepristojnu ponudu predsedniku Aleksandru Vučiću, piše današnja štampa.\nPo toj ponudi Vučić bi trebalo da pristane na nastavak dijaloga u Briselu čak i ako Priština ne povuče odluku o povećanju carina za robu iz centralne Srbije, a za uzvrat bi našoj zemlji u decembru bila otvorena tri poglavlja u pregovorima za pristup EU, ali je on to odbio, pišu "Novosti".\nPrema saznanjima lista, Vučić nije ni razmatrao >> Pročitaj celu vest na sajtu Mondo << ovaj licemerni aranžman, niti će ga prihvatiti.\nKako podsećaju, i sama visoka predstavnica u dijalogu Federika Mogerini je rekla da bi volela da se dijalog završi do maja 2019. godine kada će se odrzati izbori za Evropski parlament.\nSrbija je inače odavno spremna da otvori tri nova pogljavlja u pristupnim pregovorima sa EU, ali iz političkih razloga pojedine članice Unije to stopiraju.\nVesti-online.com: Vučić odbio srmanu ponudu Zapada


Završen No Sleep Festival: Rasprodati najveći prostori uz rekordan broj stranih gostiju! — No Sleep Festival 2019\nUpravo je završeno izuzetno uspešno, drugo po redu izdanje No Sleep Festivala, koje je ovog vikenda prevazišlo očekivanja i samih organizatora. Ljubitelji elektronske muzike iz više od 40 zemalja sveta okupili su se u Beogradu tokom besanog vikenda od 8. do 10. novembra kako bi na deset lokacija širom grada ispratili nastupe nekih od najtraženijih i kultnih imena elektronske scene. Glavni Hangar u Luci Beograd, udarna i po kapacitetu ubedljivo najveća festivalska lokacija, već prve noći je bila kompletno rasprodata, a u odnosu na prošlu godinu, zabeležena je i veća poseta u prestoničkim klubovima kao što su Drugstore, 20/44, half, Mladost, Gadost, Gajba, Dot i drugi.\nPublika je već prve noći ovacijama ispratila fantastičan nastup belgijske superzvezde Amelie Lens, ali i sjajan set zatvaranja koji je pripao trenutno najtraženijem rezidentu kluba Berghain, Kobosilu. Ljubitelji klupske kulture iz celog sveta mogli su upravo u Beogradu da proslave 20. rođendan svetskog simbola klabinga, londonskog kluba fabric, a postavu ove specijalne noći predvodio je britanski zvezdani dvojac Bicep koji je sinoć u Hangaru imao dugoočekivani, premijerni nastup u Srbiji. Tokom ovog vikenda, na glavnoj lokaciji No Sleep Festivala još su nastupali i italijanski hit duo Mind Against, dansko-ruska zvezda u usponu Anastasia Kristensen, rezidenti kluba fabric Terry Francis i Anna Wall, te belgijski duo Joyhauser i Farrago, vedeta izdavačke kuće Amelie Lens.\nMaratonski provod je počeo u petak već u podne u prodavnici ploča Yugovinyl, da bi se zatim posle 48h neprestanog programa kasnije završio u klubu Drugstore, uz najposećenije jutarnje žurke čije glavne zvezde su bile poljska tehno heorina VTSS i australijski DJ mag YokoO. Upravo Drugstore je prve noći bio mesto možda i najvažnije trap žurke ove sezone gde je plejadu mladih zvezda predvodio Klinac, balkanska muzička senzacija! Specijalni deo programa činila je i posećena No Sleep konferencija na kojoj je govorilo nekoliko desetina vodećih stručnjaka iz raznih oblasti koje danas čine nerazdvojivi deo muzičke i festivalske industrije.\nFestival je sinoć proključao zahvaljujući atmosferi koja je vladala pod zastavom jednog od najpoznatijih klubova fabric. Uvertiru za program u Hangaru u Luci Beograd priredili su rezidenti ovog kluba, Anna Wall i Terry Francis, a štafetu je potom preuzela popularna belgijska zvezda Anastasia Kristensen, čiji je set postavio savršenu scenu za najtraženiji britanski dvojac Bicep koji su prvi put nastupili u Srbiji! Zavesu na rejv u industrijskom okruženju Luke Beograd, uz glasne ovacije brojne publike, spustio je italijanski tandem Mind Against.\nKao i prethodnog festivalskog dana, žurka se potom transformisala u afterparty provod u klubu Drugstore, koji je bio u rukama techno i house zvezde “All Day I Dream” kolektiva pod imenom YokoO, kao i DJ-eva Bokee i Popi Divine. U toku noći, u nedavno otvorenom klubu half dominirao je distopijski retro zvuk za koji je zaslužan bio Djedjotronic, a ništa manje gorljivo bilo je i u drugim klubovima u kojima se odigravao program No Sleep Festivala tokom dana, noći i jutra.\nU petak, prvog dana festivala, hiljade techno fanova našlo se u Glavnom Hangaru kako bi ovacijama ispratili miljenicu svetske elektronske scene Amelie Lens, a u stopu ju je pratila DJ zvezda u usponu Kobosil, dok je prava rejverska atmosfera zavladala još tokom nastupa imena poput Joyhausera i Farraga.\nZavršetak besanog provoda prvog dana, koji je započeo još u podne, odigrao se u klubu Drugstore, gde je tokom jutra na afteru preovladavala klupska underground atmosfera na čelu sa fantastičnom VTSS, ali i regionalnim producentima Lagom i Forest People. Ranije u toku noći, Drugstore su zapalile trap zvezde koju su predvodili neumorni Klinac, njegov Apollo kolektiv, osiječki reper Z++, trio FAM i partimejkeri Cake Boys.\nNo Sleep konferencija juče je predstavila drugi deo programa, sa panelima koji su se bavili gorućim temama kreativnih industrija. Najviše pažnje privukao je eksluzivni panel fabric ekipe, gde su iskusni muzički znalci Anna Wall, Terry Francis i Judy Griffith podelili svoje višegodišnje iskustvo iz muzičke industrije. O primeni novih umetničkih izraza u produkciji događaja uživo diskutovali su profesionalci koji stoje iza kluba sa aktivističkom crtom MMA Munich, popularnog serijala žurki Elrow, festivala Dev9t i Fondacije 2021, a panelisti su se tokom podneva bavili i medijskim izveštavanjem o elektronskoj muzici, modelima partnerstva i sponzorstva u kreativnoj industriji i mnogim drugim temama.\nI prethodnog dana, 8. novembra, prisutni su imali prilike da čuju “No Sleep Exclusive Talks” segment programa, a ovaj put je govorio agent vodećih elektronskih zvezda Roman Trystram. Pored toga, o trap sceni u petak govorili su mladi i iskusni treperi, a panelima su obuhvaćeni i potencijali festivala u okviru privrednih doprinosa gradovima, mentalno zdravlje i položaj žena u muzičkoj industriji, štetnost narkotika koja je predstavljena ove godine u okviru “Stay Clean” kampanje, i mnoge druge interesantne teme koje su okupile kako iskusne znalce kreativne industrije i medijske scene, tako i sve zainteresovane da čuju iskustva i mišljenja profesionalaca iz muzičkog sveta.


Šumadinci rešeni da pomrse konce dvostrukom prvaku Evrope - KRAGUJEVAČKI SPORT\nŠumadinci rešeni da pomrse konce dvostrukom prvaku Evrope\nJoš jedan težak ispit je pred rukometašima Radničkog. Kragujevčani će u subotu, 16. oktobra, od 16.30 časova u svom „SBB Jezeru“ ugostiti šabačku Metaloplastiku, ekipu slavne prošlosti, koja spada u sam vrh srpskog rukometa.\nIzabranici trenera Đorđa Teodorovića su na gostovanju šampionu Srbije, novosadskoj Vojvodini, prethodnog vikenda pokazali da su u stanju da se ravnopravno nose sa najkvalitetnijim ekipama u ligi, pa sa dosta optimizma očekuju predstojeći okršaj sa Šapčanima, koji će i ove sezone biti glavni konkurent Novosađanima u borbi za oba domaća trofeja.\nNekadašnji dvostruki prvak Evrope je iz prethodna četiri kola inkasirao šest bodova. Šapčani su sve tri pobede ostvarili na svom parketu, gde su savladali Crvenu zvezdu, Jugović i pančevački Dinamo, dok su jedini poraz doživeli na gostovanju novosadskoj Vojvodini.\nKragujevčani su takođe oba trijumfa zabeležili pred svojim navijačima, pa u predstojeću utakmicu ulaze sa jasnom namerom da produže ovaj niz pozitivnih rezultata u „SBB Jezeru“, ali i da prekinu seriju neuspeha u međusobnim duelima sa šabačkim timom.\n– Ne treba trošiti mnogo reči kada je reč o našem narednom protivniku, ekipi Metaloplastike. Reč je o ozbiljnoj ekipi, slavne prošlosti, koja u svaku sezonu ulazi sa najvišim ciljevima. Odlikuje ih čvrsta i agresivna odbrana, kao i raznovrsna igra u napadu. Na nama je da pokušamo da iskoristimo prednost domaćeg terena i da pružimo što je moguće bolju igru, kako bismo se dokopali novih bodova – poručio je pred susret sa Metaloplastikom lucidni bek Radničkog Stefan Stanojev.\nZa sve navijače Radničkog i ljubitelje rukometa obezbeđen je video-link sa direktnim prenosom utakmice:\nPrevious Kragujevčanke odolele šampionkama\nNext Rukometašice Radničkog započinju evropsku odiseju\nDobar otpor šampionu


Novosti: Orića oslobodio sudija koji je Srbe slao u logore - Studio B\nNovosti: Orića oslobodio sudija koji je Srbe slao u logore\nNovosti: Orića oslobodio sudija koji je Srbe slao u logore Tanjug\nRegionRegion Pocetna 12. 10. 2017. 08:59:52\nSudija Šaban Maksumić, predsedavajući sudskom veću koje je oslobodilo Nasera Orića, bio je bivši vojni sudija koji je devedesetih godina sarajevske Srbe slao u logore, pišu današnje „Večernje novosti“.\nZbog njegove ratne biografije postoje i dve krivične prijave iz 2001. i 2005. koje su otišle u Tužilaštvo Bosne i Hercegovine iz Centra javne bezbednosti Istočno Sarajevo, kaže za „Novosti“ Milorad Kojić direktor Republičkog centra za istraživanje rata, ratnih zločina i traženje nestalih lica, pri vladi Republike Srpske.\nOn dodaje da je sudija Maksumić u ratu radio u kasarni „Viktor Bubanj“ gde je sudio Srbima, a za vreme rata u delu ovog objekta je bio logor za Srbe. „O njegovim presudama i torturama nad Srbima u logoru postoje i krivične prijave, ali stoje već više od deceniju u fioci Tužilaštva BiH“, kaže Kojić.\nOn kaže da je Maksumić i „ključni čovek“ u predmetu Orić, jer je 2009. potpisao rešenje o prebacivanju predmeta iz Okruznog tužilaštva Bijeljina u Tužilaštvo BiH na zahtev Orićevog advokata Vasvije Vidović. U obrazloženju je naveo da je štetno da se u Bijeljini vodi postupak zbog bošnjačkih porodica koje su pretrpele genocid u Srebrenici.\nKojić napominje da je to presedan u pravosuđu, jer inače prebacivanje predmeta traži Tužilaštvo BiH. „Novosti“ pišu da su u tročlanom sudskom veću bili i sudija Staniša Gluhajić, sudija iz Tuzle, kao i Vesna Jasenković, koja je čitav rat provela u Sarajevu, gde je posle radila u opštinskom sudu.\nJovanov:Jeremić nastavlja politiku za Srbiju ništa\nVulin: Građani sigurni uz svoju Vojsku\nOd ove godine u Srbiji i prekvalifikacija zaposlenih\nSNS: Podrška Vučiću u vezi s rešavanjem pitanja KiM\nOko 300.000 izbeglica se vratilo u Siriju iz inostranstva\nThe Stranglers“ o Trampu, demokratiji, srpskom pivu…\nU samoubilačkom napadu u Kabulu stradalo 48 ljudi,67 ranjeno\nPoslednje izvođenje programa „Leto na Kosančiću” u ovoj letnjoj sezoni\nNa tržištu rada pomama za trgovcima,IT-evcima i mašincima\nNa Lidu turnir u odbojci na pesku\nOdložena utakmica između Napretka i Crvene zvezde


DELEGACIJA Srpske liste u kojoj su bili predsednik Goran Rakić i potpredsednici Dalibor Jevtić i Igor Simić sastala se danas u Prištini sa stalnim izvestiocem Evropskog parlamenta za Kosovo Violom fon Kramon.\nPredsednik Rakić je na sastanku istakao da je od izuzetnog značaja da Evropska unija zauzme jasan stav u pogledu implementacije sporazuma iz Brisela, posebno po pitanju formiranja Zajednice srpskih opština, jer je svako odlaganje na uštrb kredibiliteta Evropske unije koja je garant briselskih sporazuma.\nNa sastanku je zahtevano od poslanice Evropskog parlamenta da svoj ugled i uticaj iskoriste i podignu glas protiv kontinuiranih napada na Srbe, njihovu imovinu, ali i na ugrožavanje objekata Srpske Pravoslavne Crkve.\n- Ćutanje poslanika Evropskog parlamenta je apsolutno neprihvatljivo, posebno jer ova retorika i ponašanje remeti krhki mir i odnose među zajednicama, čime se ugrožavaju svi ostali društveni procesi - navodi se u saopštenju Srpske liste.\nSrpska lista Viola Fon Kramon Kosovo Kosovo vesti Kosovo i Metohija


Promocija knjige „Istorija Republike Srpske“\n1515\tObjavljeno 29 novembar 2017 Autor: Dejan Janković\nUdruženje građana „Grom“ iz Gradiške i Udruženje građana „Bum“ iz Bijeljine u saradnji sa Kulturnim centrom Gradiška organizuju promociju knjige „Istorija Republike Srpske“ i aktuelni čas na temu opstanka srpskog naroda na ovim prostorima sa jednim od autora ove knjige, prof. dr Čedomirom Antićem.\nU opsežnoj monografiji, u koautorstvu sa politikoilogom Nenadom Kecmanovićem je opisao istoriju Republike Srpske struktuisanu kroz 15 glavnih poglavlja. Knjiga je urađena po principima akademske istoriografije i ima veliku informativnu vrijednost.\nIzvršni direktor UG „Grom“ Jelena Lazić istakla je veliko zadovoljstvo promocijom knjige u Gradišci. „Pored promocije knjige gdje ćemo dosta toga čuti i naučiti, posjetioci će imati priliku da o istoj porazgovaruju sa jednim od autora, profesorom Antićem“ dodala je Lazićeva.\nPromocija knjige biće održana u nedjelju u 17 časova u maloj sali Kulturnog centra Gradiška.


Savez za Srbiju traži hitnu smenu zamenika gradonačelnika zbog vređanja novinarke - juGmedia\nSavez za Srbiju traži hitnu smenu zamenika gradonačelnika zbog vređanja novinarke\nSavez za Srbiju je putem saopštenja za javnost najoštrije osudio uvrede koje je funkcioner Srpske napredne stranke i zamenik gradonačelnika Niša Miloš Banđur putem društvenih mreža uputio novinarki Seni Todorović.\nKako se navodi u saopštenju, Sena Todorović koja je inače nezavisni novinar i osnivač NUNS-a, juče je na tviteru na najgori način vređana od strane Miloša Banđura, koji ju je nazvao ćurkom i matorom žutom kučkom.\n“Uvrede koje lideri Saveza trpe od režima nisu bile izgovor za njegovo neprimereno ponašanje. I dok se aktivnosti lidera Saveza na društvenim mrežama pomno prate i uvelicavaju u tabloidima, verbalno nasilje funkcionera SNS-a prolazi ispod radara”, stoji između ostalog u saopštenju.\nPodsećaju da će zbog svog neprimerenog ponašanja, Željko Veselinović odmah podneo ostavku na članstvo u predsedništvu Saveza, pa postavljaju pitanje “da li će ostavku na funkciju zamenika gradonačelnika podneti i Milos Banđur ili će ignorisanjem ovog incidenta pokazati razliku između “naše” i “njihove” Srbije?\n“Poznajuci manir „ostavki“ koalicije na vlasti, gde se nakon „strpljivog čekanja bez funkcije“ nakon seksistickog ispada prema novinarima, pojedinci domognu pozicija na najuticajnijim mestima državnih organa, Savez za Srbiju u Nišu zahteva hitno izvinjenje gradonačelnika Niša i bezuslovnu smenu njegovog pomoćnika, Miloša Banđura. Ali trajnu i bez budućih eventualnih nagradnih funkcija. U suprotnom, još jednom ćemo biti u prilici da se uverimo u razmere farse koja je zapravo i jedino merilo njihove vlasti”, poručuju iz predsedništva Saveza za Srbiju u Nišu.\nSutra se u Leskovcu održava državno prvenstvo u krosu\nLESKOVAC – U Leskovcu će sutra biti održano ekipno prvenstvo Srbije u krosu na kome će učestvovati 20 atletskih klubova sa 159 prijavljenih takmičara…\nNije demokratski... :\n15.01.2019. u 16:11\n…nije gradjanski,možda nije niti civilizovano,ali…Moram da se zapitam,i vas da pitam,DA LI JE SLUČAJNOST,ili nečiji plan da evo u Nišu gradonačelnik,iz Titograda,zamenik iz Prištine…Ili 86,7%članovi vlade su poreklom….ili 67,3% poslanika je iz…A,koliko naše pametne dece ode u ….


ЗЕМЉОТРЕС У БРИТАНИЈИ: Камерону у странци прети побуна, 50 посланика тражи разлаз са ЕУ\nZEMLJOTRES U BRITANIJI: Kameronu u stranci preti pobuna, 50 poslanika traži razlaz sa EU\nBritanski premijer Dejvid Kameron danas je obavešten da će 50 poslanika iz njegove stranke predvoditi kampanju za izlazak Velike Britanije iz EU, ako on ne uspe da izdejstvuje velike ustupke od Brisela.\nNova poslanička grupa Konzervativci za Britaniju poručila je da će podržati Kameronov pokušaj da ponovo pregovara o uslovima britanskog članstva u EU, ali da će povesti kampanju za izlazak iz EU ako premijer ne uspe da izdejstvuje velike promene kao što su vraćanje kontrole nad slobodnom trgovinom i britanskim zakonima, navodi AFP.\n„Ako visoki zvaničnici EU ne shvate da je jedna od najvećih članica EU ozbiljna u pogledu fundamentalnih promena u našim odnosima, mi ćemo najverovatnije preporučiti britanskim biračima da na referendumu glasaju za izlazak iz EU“, izjavio je konzervativni poslanik i predsednik grupe Konzervativci za Britaniju Stiv Bejker za „Sandej telegraf“.\nKameron je obećao da će ponovo pregovarati o odnosima Britanije sa EU i da će onda do kraja 2017. godine raspisati referendum o ostanku ili izlasku iz EU.\nOn je zbog toga upravo obišao evropske prestonice u pokušaju da prikupi podršku za reforme koje obuhvataju izbor da se Britanci ne priključe stvaranju još tesnije unije i da imigranti u Britaniji ne mogu dobiti beneficije kao u ostalim zemljama EU.\n„Ako EU Britaniji ne vrati važne nadležnosti onda treba da napustimo uniju. Restrikcija slobode kretanja građana EU i primat britanskog parlamenta nad zakonom EU verovatno će biti među najvažnijim pitanjima“, upozorio je konzervativni poslanik Evropskog parlamenta i suosnivač grupe Konzervativci za Britaniju Dejvid Kembel Banerman.\nU međuvremenu, antievropska i antiimigraciona Partija za nezavisnost Ujedinjenog Kraljevstva (UKIP) objavila je početak kampanje za izlazak iz EU.\n„Kada bismo čekali da Kameron završi pregovore, ne bismo imali vremena da se organizujemo i mobilišemo. Kameron neće tražiti ukidanje apsolutne slobode kretanja zato što zna da to neće dobiti. Zato za nas ne može biti prihvatljivo ništa što Kameron traži“, izjavio je lider UKIP Najdžel Feridž za radio BBC.\nVodeće zemlje EU žele da Britanija ostane u uniji zbog njene uloge globalne komercijalne sile sa diplomatskom i vojnom snagom i neprocenjive simbolične štete koju bi njen odlazak imao po imidž EU u svetu.\nAli u kontinentalnoj Evropi raste i nezadovoljstvo zbog onoga što neki vide kao zahtev Londona za specijalni tretman i „a la kart“ članstvo u EU. „Ako su zahtevi suviše ekstremni, neće biti ispunjeni. Ne možete zadržati sve što je dobro i zaboraviti cenu koju morate da platite za to“, kaže poljski ministar za pitanja EU Rafal Tžaskovski za list „Obzerver“.


Nekad smo rješavali sukobe, sad sateliti ćute - Vijesti.me\nKRIVOKAPIĆ OCJENJUJE DA SKUPŠTINA NE VRŠI SVOJU FUNKCIJU\nNekad smo rješavali sukobe, sad sateliti ćute\nKrivokapić podsjeća da su parlamentarnim dijalogom u Skupštini rješavane pat pozicije u društvu. “To je rezultat kada postoji želja za dogovorom i kada postoji politička snaga i znanje da se taj posao završi”, kaže on za “Vijesti” Edit\n10328 pregleda 37 komentar(a)\nKrivokapić u parlamentu (Foto: Boris Pejović)\nŽeljka Vučinić 15. novembar 2019, 07:17\nPočasni predsjednik Socijaldemokratske partije (SDP) i bivši predsjednik Skupštine Ranko Krivokapić rekao je da je parlament nekada bio mjesto za rješavanje i prevazilaženje sukoba u društvu, ali da je sada obesmišljen.\nOn je za “Vijesti” kazao da Skupština ne vrši svoju funkciju, da je opozicija međusobno posvađana, a da u vlasti nema istinske spremnosti na dijalog. Vicepremijer i ministar pravde Zoran Pažin prije tri dana, tokom rasprave u parlamentu, pozvao je opoziciju da se uključi u razgovore oko izbora vrhovnog državnog tužioca.\nNi nakon toga, kao ni prethodnih mjeseci kada je ta institucija suočena sa problemom da ne može obezbijediti dvotrećinsku većinu neophodnu za izbor članova Sudskog savjeta, vrhovnog tužioca i usvajanje izbornih zakona, predsjednik Skupštine Ivan Brajović ne koristi privilegiju za kojom je njegov prethodnik posezao.\nKrivokapić je 2011. kao šef parlamenta inicirao dijalog u vezi sa obezbjeđivanjem dvotrećinske većine za izmjenu izbornih zakona, što je tada bio jedan od uslova za dobijanje pregovora sa Evropskom unijom.\nDvije godine kasnije, 2013. u Skupštini se ponovo razgovaralo o istoj većini, koja je ovaj put bila potrebna za ustavne promjene. I na kraju, uoči posljednjih parlamentarnih izbora, 2015. opozicija je istim putem obezbijedila ulazak u tehničku vladu.\n“Skupština je bila mjesto za rješavanje i prevazilaženje sukoba u društvu i stvaranje dijaloga koji je osnovna funkcija Skupštine”, navodi on.\nMože se postići dijalog: Sa sastanka vlasti i opozicije 2015.(Foto: Savo Prelević)\nPodsjećajući na pokretanje parlamentarnog dijaloga 2013.godine, Krivokapić je kazao da je te godine poslije predsjedničkih izbora izbila kriza, koja je rezultirala protestima Demokratskog fronta.\n“Onda je Skupština donijela zaključke... o prevazilaženju krize, kroz koje se, između ostalog, došlo i do izmjena Ustava kao uslova za nastavak evropskih integracija... Onda su opozicija i vlast zajedno izabrali dvotrećinskom većinom sudije Ustavnog suda, Sudski savjet i vrhovnog državnog tužioca”, kazao je Krivokapić.\nPodsjetio je da je kao predsjednik parlamenta 2015. godine, poslije burnih demonstracija, poslao pismo o parlamentarnom dijalogu svim politčkim subjektima. “To je prvi put da su za isti sto sjeli šefovi partija u Crnoj Gori u 30 godina... Rezultat parlamentarnog dijaloga je bila izmjena izbornog zakonodavstva i što je mnogo važnije, Sporazum o Vladi izbornog povjerenja”, rekao je. On je kazao da su tada, za nepunih šest mjeseci, uspjeli iz uličnih sukoba da dođu do tehničke vlade sa pet ključnih ministara i najboljeg rezultata opozicije u njenoj istoriji: “To je rezultat kada postoji želja za dogovorom i kada postoji politička snaga i znanje da se taj posao završi”.\nKrivokapić je podsjetio i da je parlament ranije u izvještajima Evropske komisije bio najbolje ocijenjena politička institucija u Crnoj Gori. Istakao je da je parlament 2012. saslušavao Mila Đukanovića zbog slučaja “Telekom”:\n“A sada neće da dođe ni tužilac. To je ta razlika kad imate parlament kao nezavisnu ustavnu instituciju i kad imate zarobljenu državu. Sada je to obavljeno kupovinom poslanika, partija...” navodi funkcioner SDP-a.\nKrivokapić: Za Đukanovića ja sam bio parlamentarni dikatator\nOdgovarajući na pitanje zašto aktuelni predsjednik Skupštine izbjegava iniciranje parlamentarnog dijaloga, Krivokapić je kazao da među njima postoji razlika:\n“Zato što sam ja bio svoj predsjednik, a on je ‘satelit’. To je ta razlika. Mene je (tadašnji) predsjednik Vlade (Milo) Đukanović zvao parlamentarni diktator, a njega ne zove nikako”, kazao je Krivokapić.